Gospodo poslanici, poštovani gosti, otvaram 22. sjednicu Predstavničkog doma Parlamentarne skupštine Bosne i Hercegovine. Pored poslanika na sjednicu su pozvani: predsjedavajući i članovi Predsjedništva BiH, predsjedavajući i članovi Savjeta ministara BiH, predstavnici OHR-a, OSCE-a i drugih međunarodnih institucija, koje redovno prate naš dom. Sjednici pored članova Predsjedništva BiH, predsjedavajućeg i članova Savjeta ministara prisustvuje i predsjedavajući Doma naroda u Parlamentarnoj skupštini BiH. Ja ih u vaše ime gospodo sve pozdravljam. Gospodo poslanici, poštovani gosti, za današnju sjednicu predložena je samo jedna tačka dnevnog reda, a to je Ad.1. Odobravanje imenovanja predsjedavajućeg Savjeta ministara i ministara i zamjenika ministara Gospodo poslanici, dobili ste napismeno prijedlog dnevnog reda. Nadam se da nema potrebe za raspravu o prijeldogu dnevnog reda, ali moramo oko toga otvoriti pitanje. Da li se neko javlja za riječ povodom dnevnog reda. Gospodin Ljubić. Izvolite.
Uvaženi predsjedavajući, uvaženi zastupnici, uvaženi predsjedavajući Predsjedništva, uvaženi predsjedvajući Vijeća ministara i članovi Vijeća ministara, u ovom bitnom trenutku za državu BiH njene građane, njene narode, čini mi se nezaobilaznim potreba da raspravljamo o jednoj vrlo bitnoj temi za život građana i pripadnika naroda u BiH i same države BiH. Radi se o provođenju implementacije Odluke Ustvnog suda o konstitutivnosti naroda na cijeloj teritoriji BiH i jednakoprvnosti naroda. Vi znate da je potrebno s tim uskladiti odluke entiteta. Ja smatram da to trebaju biti principi na kojima počiva i ovaj dejtonski sporazum, koji smo mi svi prihvatili, po kojem živimo i kojeg podržavamo i po kojem ćemo danas izbrati novo Vijeće ministara. Ja smatram da je potrebno da ovaj zastupnički dom rasprvi to pitanje, da još jednom potencira jednakopravnost naroda na cijeloj t eritoriji BiH i da povodom toga nakon rasprave donese jednu rezoluciju o jednakoprvnosti naroda u BiH. Možda se nekima to čini nebitnim. Ja smatram da se čini bitnim, da je to bitno, da je to suštinski za držvu BiH, njen dalji karakter i sudbinu i položaj naroda u njoj. Ja za razliku, možda od nekih, gledam stvari drugačije. Ja želim da rezultat provođenja ove odluke bude puna konstitutivnost i jednakoprvnost naroda na cijeloj teritoriji BiH. Ja ne želim da rezultat tih promjena bude kozmetika. Na to ne mogu ni kao političar ni kao čovjek ni kao građanin, pripadnik, zato 2 smatram da bi dobro bilo da mi pošaljemo jednu poruku, da mi želimo da narodi u BiH budu istinski jednakopravni na cijeloj teritoriji BiH. Ja tu ne bih politizirao. Ja neću govoriti o detaljima i smatram da ova naša rasprava ne treba govoriti o detaljima unutr kako to treba biti u entitetima. Po meni, ja mislim, ono oko čega se možemo složiti, trebamo složiti da svi narodi u ovoj državi BiH imaju jednakoprvan, ravnopravan status. S toga sam slobodan i predložiti jednu rezoluciju ako Zastupnički dom prihvati da rasprvlja danas o tom pitanju. Ja kažem, za mene je bitno i sudbinsko pitanje i to je moj ujedno i politički program, moj program političkog djelovanja u ovom narednom vremenu i predizbornom, a i poslije izbornom ako se budem bavio politikom. Također, ako neki ne budu smatrali da to treba sada, ja sam voljan da to bude i posebna sjednica Zastupničkog doma, tematski posvećenja. Vi znate, čujete razgovaraju se, vode se razgovori neki. Ja msilim da ovo nije ekskluzivna tema nas ili onih koji pregovaraju. Ja mislim da je ovo tema koja zaslu8žuje da se nađe u ovakvom domu, pa ako treba i šire. Ja vas moram podsjetiti ovako sudbinska pitanja za svaku držvu za svaki narod se čak i rješavaju i na referendumu i puno bezazlenija pitanja se raspravljaju na referendumu. Prema tome, znači, ja smatram da je ovo vrlo bitno i nezaobilazno i molio bih, evo i kolege zastupnike da se izjasne i da prihvate da se ova točka uvrsti u dnevni red, ili ako ne prođe ja ću opet inzistirati i na sljedećoj sjednici ili da bude posebna sjednica, a rezoluciju imam pripremljenu, pa zavisno od toga, ako ovo bude raspravljano danas, ja sam spreman podijeliti tu rezoluciju. Zahvaljujem.
Hvala. Da li se još neko javlja za riječ? Gospodin Avdić.
Dame i gospodo poslanici, poštovani predsjedavajući, članovi Predsjedništva BiH, predsjedavajući i članovi Vijeća ministara, dragi gosti, upravo na talasima ovakvih promišljanja koje je kolega Ljubić iznio, jutros je Klub poslanika SDP-a rasprvljao o ovom temeljnom političkom pitanju usaglašavaje entitetskih ustava sa Ustavom BiH i implementacija odluke Ustavnog suda BiH. Znajući dobro da su u toku razgovori sa osam političkih lidera iz BiH oko usaglašavanja i dolaženja do konačnog rješenja. Što znači da osjećamo potrebu da Parlament BiH ne može ostati izuzet iz ovog procesa. U tom smislu smo predložili i predlažemo danas u koorelaciji sa ovim prijedlogom dopredsjedavajućeg gospodina Ljubića da se pod hitno u narednih 15 dana organizira tematska sjednica, zajednička sjednica i Doma naroda i Predstavničkog doma, koja bi razmotrila temeljne postavke i principe usaglašavanja i implementacije odluke Ustavnog suda BiH. Smatrajući to jednim od najbitnijih političkih pitanja u tekućoj 2002.godini i s aspekta dinamike koja je već u toku, mislimo da je nužno da Predstavnički dom pozove i Dom naroda da na jednoj tematskoj, zajedničkoj sjednici razmotre principe na kojima se zasniva implementacija odluke Ustavnog suda i dinamika implementacije ove odluke Ustavnog suda. Evo to je, istovremeno i prijedlog Kluba poslanika SDP i predlažemo u narednih 15 dana da se organizira tematska sjednica oba doma Parlamentrne skupštine BiH. Hvala vam. 3
Gospodin Borić se javlja za riječ. Izvolite.
Klub poslanika SDA smatra da ovaj prijedlog gospodina LJubića zaslužuje pažnju i, apsolutno stoji na stanovištu da ovo prvorazredno političko pitanje, koje treba da se tretira u ovom parlamentu. Ja bih, također, iskoristio priliku da upozorim ovdje Ministarsko vijeće kojeg, nažalost, često nemamo prilike da vidimo u sastavu punom, pa zaista nije ovo nimalo ružno, nego zamolio bih da ostanete do kraja, kad već nismo mogli, kad smo vodili rasprvu o radu Ministarskog vijeća, pa da bar danas kad pripremamo se za nove poduhvate sa novom vladom. Hvala lijepa.
Hvala. Gospodin Bilbija, pa gospodin Grabovac.
Poštovani predsjedavajući, kolege poslanici, uvaženo Predsjedništvo, gospodo iz Vijeća ministara, poštovani gosti, Klub či sam ja predsjednik je, uvijek bio za saradnju i demokratsku raspravu u ovom domu. S obzirom da smo se na jedan način pripremili za ovu današnju sjednicu, prijedlog Kluba je, da ova pitanja koja je gospodin Ljubić predložio ostavimo za narednu sjednicu, a da se u međuvremenu dogovorimo da li će to biti sjednica oba doma, da se na jedan način pripremimo kako bi ova rasprava bila kvalitetna, a ne sada bi možda ušli u raspravu ako bi prihvatili, razgovarali nekoliko sati i sumnjam da bi u datom trenutku postigli odgovarajuće zaključke, odnsono donijeli odgovarajuće rezolucije ovako na prečac. S toga Klub predlaže da ovo ostavimo za jednu od narednih sjednica da se adekvatno pripremimo i dogovorimo i da održimo sjednicu, da li plenarnu sjednicu oba doma, da li sjednicu Predstvničkog doma, ali to ćemo dogovarati poslovnički i ustavno. Hvala vam.
Hvala gospodine Bilbija. Gospodin Grabovac.
Gospodine predsjedavajući, gospodo zastupnici, cijenjeni članovi Predsjedništva, Ministarskog Vijeća, predstavnici međunarodne zajednice i medija. Klub zastupnika HDZ podupire prijedlog gospodina Ljubića i smatramo da svakako danas treba uvrstiti u točku dnevnog reda u današnju ovu sjednicu. Svakako ne sporimo mi ni Domu naroda da raspravlja, ali smatramo da Zastupnički dom zaslužuje i ima obvavezu da rasprvi tako jednu važnu materiju poput ove koja se tiče ustavnih promjena i odnosno uspostave o konstitutivnosti i suverenosti sva tri naroda na njenom cijelom prostoru. Ovdje je bilo prijedloga, narednu sjednica, kad je naredna. Naredna može biti na jesen. Prema tome, smatramo da ova sjednica i te kako treba u obliku rezolucije, koju predlaže gospodin Ljubić, mislim da treba o njoj rasprviti i da je ona okvirna a da ne ulazi u detalje samo da zastupnički dom pošalje poruku što to mi želimo dalje sa BiH i kakvu želimo BiH. 4 Prema tome, Klub zastupnika HDZ-a BiH podupire da se točka dnevnog reda danas uvrsti u dnevni red. Hvala.
Hvala gospodine Grabovac. Gospodin Mijatović.
Gospodo predsjedavajući, uvaženi gosti, kolege poslanici, mi smo dobili ovaj dnevni red. Nije ništa neuobičajeno i kada se dnevni red proširuje na samoj sjednici. Međutim, mi, po mom mišljenju, učimo se demokratiji, pa već kada se učimo, ja bih htio da zajednički uočimo jednu razliku. Parlamenti svugdje u svijetu, demokratski parlamenti, konstituišu se na osnovu političke volje stranaka i to je više stranačka parlamentarna demokracija. Međutim, zaista je potrebno razlikovati rad u Parlamentu od višestranačke parlamentarne demokrtije, jer vlo često se, govornice parlamenata zloupotrebljavaju u interesu višestranačke parlamentarne demokratije. Ja neću sporiti pravo, naprotiv, ali mi se čini da je ovaj prijedlog ide u tom pravcu. Znate zbog čega? Indikativno je da dvojica rukovodilaca izlaze i traže proširenje dnevnog reda sa ovako značajnom tačkom dnevnog reda. Čak molim vas, nudi se da se izvuče iz džepa rezolucija o kojoj bi mi trebali danas rasprvljati. Pa gospodo da vas ja nešto podsjetim. Ko je vama vranio, posebno kao rukovodiocima našim ovdje, da ne pominjem tačan naziv vaših fufnkcija da to pustite u normalnu parlamentarnu proceduru. Ako vam je to neko zabranio, slobodno ga prijavite pa da pokušamo odbraniti ukoliko je to potrebno. Ali, ishitrenost, na koju hoćete vi to da učinite, postavljanjem tako značajnog pitanja, na tako neozbiljan način, ja bih rekao da ne ukazuje na dobronamjerno. Jer, sada bi mi trebali licitirati ovdje, na osnovu izlaska za skupštinsku govornicu ko je za konstitutivnost naroda na području čitave BiH, a kao ko nije, ili ispada da vi kao predlagači samim tim zato što se pojavili na takav način za ovom skupštinskom govornicom ste više od nekog drugog. Ja mislim da se po tim pitanjima ne trebamo takmičiti na takav način, već pošto je to i po vašim riječima ozbiljna problematika, da je na ozbiljan način stavite na dnevni red. Jer, nemojte me pogrešno shvatiti, ali mi smo, ja mislim preživjeli vremena kada su se iz džepa povlačile deklaracije, rezolucije itd. i nepotrebno dizale političke tenzije u BiH. O svemu tome treba vrlo razumno, razborito, dakle, u skladu sa parlmentrnom procedurom pričati i to puštati u normalnu parlamentarnu proceduru i evo da budem eksplicitan, ja nisam protiv, ja sam protiv proširivanja dnevnog reda sa ovako ozbiljnom temom na ovakav način, ja kao poslanik. Nemam ništa protiv da Parlament BiH kao najveće zakonodavno tijelo o tome vodi diskusiju onako kao što sam rekao u nekoj ozbiljnoj formi itd. Ja ne mislim da su neozbiljni ni oni koji su dobili zadatak. Odluka Ustavnog suda je jasna. Ona je obavezujuća i koliko ja znam da se na odgovarajućim mjestima i vodi ta procedura pa valjda, nadam se, onako kao što to treba i zaslužuje tako ozbiljna tema.
Mariofil Ljubić replika.
Ma nije replika. Ja sam rekao ovo je politički program za koji se ja zalažem. Ovo je sudbinsko pitanje. Ja kao narodni zastupnik, kao čovjek koji ima neku biračku volju i za sebe želim da o tome ovdje kažem. Neozbiljno je ako mi nećemo reći na ozbiljnom mjestu o ozbiljnim pitanjima. Ja ne mislim da ćemo mi tu voditi neke velike polemike i velike rasprve. 5 ja ću samo pitati jesmo li mi spremni podržati principe Ustava BiH. Evo ga ovdje. Ako neko nije spreman podržati principe iz Ustva BiH, ravnopravnost nasroda, tu treba reći, ali ja ne vidim toga ni jednog ovdje. Ja ne vidim, ja vam kažem, ja nisam spreman stalno sudjelovati u nekim razgovorima, ali da nikoga ne informiram o čemu razgovaram. Ja hoću ovdje da kažem da svi upitate mene, za koju si ti platformu zalažeš kad ideš na sastanak kod našeg predsjednika Petriča. Ja hoću da svi kažu. Što da ja, da ispadne neko da me komentira, da neko kaže. Ovo je pitanje gdje ja ne mogu licitirati, ja ne mogu trgovati. Nije hoćete li kolo na jedno mjestu, hoćete li kilo na drugom. Ovo je pitanje hoćemo li biti konstitutivni, a onda nek odgovarajući parlamenti utvrde kako je to. Ja ne kažem, ja sam zato rekao, ja ne želim ovdje govoriti o pojedinostima. Vi svi znate na što ja mislim. To ćemo mi ostviti entitetskim parlmentima neka oni preuzmu svoju odgovornost. Ali, ja mislim da mi preuzmemo svoj dio odgovornosti da kažemo jesmo li mi spremni raditi na odredbama i principima i načelima Ustva BiH, koji kaže da je BiH država tri konstitutivna naroda Bođnjaka, Hrvata, Srba i ostalih građana koji u njoj žive. Ja samo mislim da to treba biti rezultat rada i naša rezolucija. Nemojte reći da je ovo neozbiljno. Možda za 20 dana neće trebati o ovoj temi razgovarati. Ja zato mislim da je vrlo bitno da se razgovara, ako danas ili ovih dana, jer kažem, nemojte, ja nisam ovdje došao da nekomlicitiram sa ovim pitanjem. Ja kažem, ja nisam spreman na sebe preuzimati taku krupnu odgovornost za BiH, a da ne podijelim to ni sa kim. Još sam vam jednom rekao, to su pitanja, koja se čak raspravljaju na referendumu.
Hvala. Gospodin Avdić, netačan navod.
Mislim da Parlamentrna skupština BiH ne može niti smije ostati nijema i nijemo promatrati ono što se događa s aspekta usaglašavanja entitetskih ustava i implementacije Odluke Ustavnog suda o jednakoprvnosti i konstitutivnosti naroda na cjelokupnom teritoriju BiH. U tom smislu ja sam bio sasvim jasan. U cjelini se ne može promatrati odnos, odnsono pristup i kolege Ljubića i mene. Bio sam sasvim jasan i ponavljam. Ideja nije uopće nova. Od prije mjesec – dva dana je bila inicijativa u Kolegiju. Znači, tražimo u ime Kluba SDP da se u narednih 15 dana, shodno dinamici završetka razgovora kod gospodina Petriča, visokog predstavnika, da se organizira tematska sjednica Predstavničkog doma, pri tome pozivamo i Dom naroda da se priključi i da rasprvimo o principima, temeljnim postavkama, usaglašenih stavova osam političkih lidera iz BiH i u tom kontekstu da na takav način se uključi Parlament BiH u razmatranje i jednostavno usaglašavanje entitetskih ustava sa Ustvom BiH. Mislim da je to korektan prijedlog i sve drugo bi bilo svojevrstan akt improvizacije ili predizborne kampanje da danas na zasjedanju Predstavničkog doma. Hvala vam lijepa.
Gospodin Cuplov.
Poštovani predsjedavajući, uvaženo Predsjedništvo, članovi Ministarskog vijeća, dame i gospodo poslanici, dragi gosti, narvno da Stranka za BiH podržava raspravu o ovako značajnom pitanju, ali ne možemo se oteti dojmu da rasprva koja ima širu konotaciju na svim nivoima ove države je sa dosta zakašnjenja kao prijedlog Kolegija ovog parlamenta da se uvrsti na dnevni red došla. Ima još vremena, ali, izvinite,čini mi se da smo mogli o ovom i trebali rasprvljati znatno ranije. Tužna je činjenica da li uopšte trebamo rasprvljati o odluci 6 Ustvnog suda koja je obavezujuća. Ali, to je istina Bosne. Nažalost, mislim da i ovaj parlament mora značajno parcipirati u svemu tome. Grupa političara, koja učestvuje u pregovorima na ovu temu, čini značajan posao, ali to ne oslobađa Parlament i jedan i drugi da neda vlastiti doprinos, kao najveće tijelo ove države o ovako značajnom problemu. Molim vas, ovog trenutka, bez obzira što smo svi i te kako upućeni u ovaj problem, ne smatram svrsishodno da uđemo uovu rasprvu. Dnevni red je utvrđen. Ne sporim pravo da ga pokušamo da ga proširimo, ali ovako značajno pitanje zahtijeva, naravno i posebnu sjednicu ovog parlamenta, koja se može zakazati u vrlo kratkom roku. Nije prvi put da u kratkom vremenskom intervaluimamo dva zasjedanja. Hvala vam lijepa.
Prema Poslovniku, znate kako se podnosi rezolucija. Gospodin Banjac.
Poštovana gospodo,članovi Predsjedništva, gospodo članovi Savjeta ministara i uvaženi gosti, kolege i koleginice poslanici, kod nas, ako ne može nikako drugačije, onda neka ide po redu i činjenica je gospodo iz Kolegijuma da ste ranije nas i sebe, kažem nas i sebe pripremili za ovu sjednicu da ona proteče u jednoj atmosferi, gdje ćemo riješiti i rješavati jedno veoma važno pitanje, to je izbor Savjeta ministara i onda nam dođete ovdje da nam kažete da ste se predomislili i počnete da svirate svak u svoj instrument, a mogu vam kazati da to nije nimalo dobra poruka i ovo se događa iz sjednice u sjednicu, bila ona redovna, bila manje ili veće važnosti, ali to se događa. Ne vidim ni jedan razlog, koji bi se mogao nazvati dobronamjernim, osim želje za komplikovanjem situacije, da se danas proširuje dnevni red, bilo kojom tačkom, kad smo se dogovorili, izričito da će to biti jedna tačka i kad je to i javnost saznala i mnogo ranije. Drugo, hoćete gospodo da doprinosom , koji komplikuje i još više komplikuje. Nemojte to raditi. Krenite onim redom kako smo se dogovorili, jer u ovoj situaciji, kada se traži rješenje, najpovoljnije prije svega niko nije ni tražio učešće Parlamenta BiH, što je pitanje za sebe. To pitanje stoji. Ali, niko nije tražio ni kancelarija visokog predstavnika to nije tražila. Razgovor se vodi sa liderima šest-sedam ili osam partija. Rezultate mi ne znamo. Na kraju gospodo, krenuli su sa visoko sa Kozare pa spustili se niže do Sarajeva. Ne znam dokle će stići u tom svom putovanju, ali je činjenica da rezultat mi ne znamo i nije fer da ga pogađamo. Mi možemo razgovarati kad već imamo nešto kao utvrđen prijedlog. Koliko je javnosti dostupno informacija prijedloga još uvijek nema ili ga nema usaglašenog o kojem bi mi mogli da kažemo svoj stav, što ne sporim da možemo da kažemo svoj stv, ali o čemu da kažemo svoj stv. Taj stav niko ne traži. Dalje, Toliko je BiH unutar sebe komplikovana pa nam još i komšije pomažu, susjedne zemlje da nam zakomplikuju situaciju, miješajući se u unutrašnje stvari BiH i sad nasjedamo i na takvu priču i ovdje se otvara priča takve vrste. Ja vas pozivam da danas dostojanstveno i argumentovano vodimo rasprvu o dnevnom redu koji je utvrđen. Nažalost, ako smo danas doznali da tri člana Kolegijuma nisu usaglasili dnevni red. Trebali ste nam tokazati na početku sjednice. Ja vas molim da vodite sjednicu onako kako ste i otvorili, to je sa dnevnim redom za koga vi tvrdite da je usaglašen a ne ja.
Hvala. Gospodin Bjelobrk. 7
Uvažene gospođe, uvažena gospodo, želim prije svega da izrazim svoje jedno malo zadovoljstvo što sam u svim dosadašnjim diskusijama čuo jedan zajednički m... to je da nam dodatna rasprava na temu provedbe odluke Ustvnog suda treba. Također, želim da vam prenesem svoje zadovoljstvo nakon mog razgovora sa Kolegijem, pošto sam ovu istu inicijativu pokrenuo u junu prošle godine. I to smo se složili, da po Poslovniku treba doći da kažem do odlučivanja da to bude predmet prve naredne sjednice. Imam, pažljivo slušajući upotrijebljene riječi, intonacije. Mislim da niko ne spori da nam ta rasprva treba i određenje ovog parlamenta. Možda se, ne možda, nego se razlikujemo u dinamiziranju problema. Ja jedino što znam da poslije svega nevjerovatno dobro trošimo virjeme. Nevjerovatno dobro trošimo vrijeme. U ime svih načela strpljivivosti, tolerancije, sagledavanja svega toga, dakle, kad sam već ja uspio izdržati osam mjeseci, predlažem da radimo po dnevnom redu koji je pripremljen za ovu sjednicu a da se u vrlo brzom roku, sedmicu dvije pripremi ozbiljna rasprava u najracionalnijoj konfiguraciji, na temu provedbe Odluke Ustavnog suda i odgovrnosti ovog parlamenta i mogućeg doprinosa da se cijeli postupak dovede do kraja. Hvala lijepo.
Hvala lijepo. Gospodin Bogić.
Dame i gospodo, poštovani gosti, za današnju sjednicu smo, uprvo i predvidjeli sa jednom tačkom dnevnog reda i postigli punu saglasnost, ali demokratska praksa sigurno dozvoljava da raspravljamo i o dopunama dnevnog reda i o drugim pitanjima i mislim da je inicijativa, koju je pokrenuo gospodin Mario Ljubić veoma važna i ja je podržavam. Prije toga bih htio reći, sljedeće. Prvo, nešto što se podrazumijeva, dakle, gospodin Ljubić je ovdje nastupio i kao političar i kao predstavnik naroda. Ja bih zamolio da Zastupničkom domu, Predstavničkom domu Parlamentarne skupštine BiH nepozivamo se ni na kakve narode. Ovdje nismo predstvnici naroda, ovdje smo predstvnici političkih partija. Imamo Dom naroda i tamo su predstavnici naroda. Dva, mi smo se obvezali i potpisali da poštujemo Ustav BiH i to se valjda podrazumijeva. Broj tri, dame i gospodo, ovdje se radi o implementaciji odluka Ustvnog suda i promjeni entitetskih ustava a ne Ustava BiH. Međutim, to ne znači da Parlament BiH ne treba da vodi rasprvu o ovom veoma važnom pitanju za budućnost BiH i ponovo kažem, ja podržavam ovu inicijativu da se otvori rasprva i na ovom parlamentu. Ja cijenim to što su radile ustvne komisije uproteklom periodu. Cijenim što radi Visoki predstvnik sa liderima političkih partija. Oni vjerovatno imaju mandat da to rade na implementaciji odluke Ustvnog suda, međutim, predložio bih zbilja da, jedno ovakvu ozbiljnu temu pripremimo za prvu narednu sjednicu Parlamenta BiH i ne zato što je to za Socijal- demokratsku partiju sporno. Naša programska određena su bila, jesu i biće veoma jasna. U BiH, svi narodi, svi pripadnici kolektiviteta su jednakopravni i konstitutivni na svakom dijelu 8 BiH. u BiH nema većinskih i manjinskih naroda. Nema državotvornih i ne državotvornih naroda. Nema istorijskih i neistorijskih naroda, svaki pojedinac, čovjek, građanin, pripadnik kolektiviteta koji se zove nacija ili narod jednakopravan je sa svim drugim narodima i građanima i zato za nas je to poruka. Za nas to može biti sadržaj rezolucije i takvi rezultati implementacije Ustvnog suda ja očekujem. Zato, samo iz ovih razloga, što danas smo predvidjeli jedan vrlo važan posao na ovom parlamentu, a to je Vijeće ministara. Ja predlažem, ako je moguće da gospodin Ljubić se saglasi da ovu važnu temu imamo na sljedećoj sjednici našeg parlamenta. Hvala.
Replika gospodin Grabovac.
Gospodine predsjedavajući, gospodo zastupnici, ja mislim da vam ne treba držati lekciju koji dom što radi. Ja sam sad brojao, 14 puta je gospodin Bogićević pomenuo narodi, narodi, narodi, za razliku od njega gospodin Ljubić nije spomenuo već nekoliko puta u kontekstu, kad je o konstitutivnosti naroda. Znači, velika je razlika i razumimo kad je u pitanju i prvo poslovničko je izmjena i dopuna dnevnog reda. Prema tome, rekao sam da Klub zastupnika HDZ predlaže izmjene i dopune dnevnog reda, u smislu oko ove rezolucije i to je potpuno prvo i ne trebate držati niko ovdje lekcije, što je naša zadaća, koja je naša obaveza, mi to dobro znamo. Znamo ko nas je birao, znamo kome odgovaramo. Prema tome, potpuno je jasno, izvolite staviti točku dnevnog reda, glasujte ili izglasujte za ili protiv. Hvala.
Hvala. Na redu je poslanik Mirjanić. Molim gospodina Ljubića da vodi sjednicu.
A neka se pripremi gospodin Lozančić.
Gospodo, članovi Predsjedništva, poslanici, gosti, ovdje je postavljeno nekoliko pitanja na koja je, očigledno potrebno dati odgovor. O prijedlogu ove rezolucije nije se govorilo na sjednici Kolegija Predstanvičkog doma. Ja sam za prijedlog rezolucije kao i vi gospodo poslanici saznao na početku ove sjednice. Nije bilo ni problema oko dnevnog reda. Podsjećam, dnevni red za današnju sjednicu je prihvatio Prošireni kolegij Predstvničkog doma, koga pored članova Kolegija i, jednostvnije rečeno Užeg kolegija,čine svi šefovi klubova. To smo sve dogovorili. Dogovorili smo da danas bude jedna tačka dnevnog reda i ja samkao i većina poslanika iznenađen. Zašto danas elaboriramo ovo pitanje i ako Poslovnik kaže tri minuta, bez ulaženja u suštinu pitanja. Mi smo već ušli u raspravu o odluci Ustvnog suda. Podsjetit ću, implementacija odluke Ustavnog suda nije u nadležnosti ovog doma i ove skupštine, već skupština entiteta. Naravno, mi možemo zauzeti politički stv, kroz akt kao što je rezolucija. Ali, gospodo, mi nemamo tekst rezolucije. Mi tehnički ne možemo uvrstiti rezoluciju u dnevni red. Predlagač bi sad bio dužan da nama podijeli tekst rezolucije. Mi smo jutros imali 21.sjednicu, nastavak 21. sjednice. Ako je predlagač mislio, mogao je tada da podijeli tekst rezolucije, da pročitamo rezoluciju. To nije učinjeno. Mi jednostvno ne možemo o tako važnom bitnom pitanju za ovu zemlju rasprvljati ad-hoc. Niko od nas nije konsultuvao svoje birače, građane, nije konsultovao stranke. Mi nismo spremni danas za ovu raspravu. Mi nemamo informaicje osim šefova stranaka, šta je dogovoreno ili nije dogovoreno kod Visokog 9 predstavnika. Razgovori o ovom pitanju vode se pod pokroviteljstvom Visokog predstavnika. Mi nismo obaviješteni. Jednostanvo ne postoje danas uslovi za raspravu o ovom pitanju. Ko je od nas danas spreman? Niko. Zato, je očigledno da, ako želimo rasprvljati o ovom pitanju, a nije problem, ako većina smatra da treba da rasprvljamo, zašto da ne rasprvljamo, ali kad se pripremi. Dakle, to može biti naredna sjednica ili neka druga a predlagač rezolucije može prema Poslovniku da predloži svoju rezoluciju. Nadam se da sam objasnio na postvljena pitanja zašto razlike u Kolegiju. Hvala.
Gospodine predsjedavajući, gospodo ministri, gospodo zastupnici, ja moram reći da mi bitnijih pitanja nemamo nego o konstitutivnosti naroda i u potpunosti se slažem za zahtjevom za dopunu dnevnog reda, jer mi kao Zastupnički dom koji smo birani od glasača nismo primili k znanju izvjiješće o odluci Ustvnog suda i mogućnosti provođenja konstitutivnosti naroda na cjelokupnom prostoru i ne vidim razloga ni prioritetnije zadaće od ovog koji je gospodin potpredsjedavajući zastupnik Ljubić ovdje iznio i mišljenja sam da se mi trebamo izjasniti da ne moramo mi širiti raspravu i ovdje ulaziti sa pitanjima je li to ozbiljno ili neozbiljno. Ozbiljnije mi ništa nemamo od konstitutivnosti naroda koje će odrediti i budućnost i naroda i BiH i u potpunosti podržavam zahtjev za dopunu dnevnog reda i on je vrlo bitan i s obzirom da mi još nismo imali izviješća ni razgovora posredstvom Visokog predstavnika lidera osam stranaka. Mislim zamjena predsjedavajućeg Vijeća ministara čak mislim da može biti i druga točka dnevnog reda u odnosu na ovo pitanje koje je pred nama.
Hvala gospodine Lozančiću. Predsjedavajući Savjeta ministara gospodin Zlatko Lagumdžija član 139.tačka d. Izvolite gospodine Lagumdžija.
Gospodine predsjedavajući, cijenjene kolege poslanici – zastupnici, ja sam se javio u skladu sa članom 139.d) tako sam rekao predsjedavajućem da intervenišem da bi pokušali izaći iz ove situacije u koju smo ušli i vjerujem da svi koji smo ovdje govorili, govorili smo sa dobrim namjerama i ne vidim da uopšte postoji među nama nekih razlika u onome što je gospodin Ljubić u mjeri u kojoj je sve rekao, ono što je htio. Oko toga bi se sigurno mogli složiti. Naime, ja sam jedan od ljudi koji učestvuju u tim famoznim razgovorima, koji se vode. Gospodin Ljubić je, također, čovjek koji učestvuje u tim razgovorima i vjerovatno i on ima potrebu da nešto kaže. Sad sam shvatio da je i gospodin Zubak, također, kao učesnik u tim razgovorima ima još ljudi koji u tome učestvuje. Ima nas trećina gospodine Tošiću ovdje. Međutim, mi smo ovdje došli na, gospodine Bogiću pobrkao si, učinio mi se glas evropski. Dakle, gospodin Ljubić je uradio i postigao ono što je htio. O ovome se razgovaralo i ovo je problematizirano. Svima nam je jasno da su stvari vrlo bitne ove o kojima se radi. Međutim, da podsjetim, po članu 121. vašeg poslovnika stav 1. vrlo je jasno precizirano šta se radi sa rezolucijom. Dom može rezolucijom izraziti svoj stav o svim relevantnim političkim pitanjima, socijalnim problemima i potrebama i utvrditi političke smjernice. Dakle, vi možete utvrditi političke smjernice koje će provoditi, čitam: Predsjedništvo BiH, Vijeće ministara BiH ili druge institucije BiH. Ovo o čemu mi sad razgovaramo nije u ingerenciji provođenja 10 ni jedne od ovih institucija koje su ovdje navedene, koje su predmet rezolucije. Međutim, to ni na koji način ne znači da mi ne trebamo i ne možemo da donesemo rezoluciju i da Parlament iskaže svoj stav o svemu ovome. Možda je dobro da nakon svega što se o tome govori, jer ipak ova odluka Ustavnog suda o konstitutivnosti naroda BiH dosta stara odluka. To nije odluka koja se desila od zadnje sjednice Parlamentarne skupštine pa nas je sad iznenadila. Međutim, s druge strane želim reći, ja potpuno razumijem ljude koji možda imaju potrebu da danas budu za konstitutivnost, mada u vremenu kad je donošena odluka Ustvnog suda o konstitutivnosti su preko svojih predstavnika ne oni, ali predstavnici političke partije koja, sad mi nije baš jasno gospodin Lubić je rekao da on ovo iznio je a HDZ ga je podržao. Dobro, onda se obraćam HDZ-u. Dakle, nije HDZ a HDZ je samo podržao. Jeste, kao što one sudije koje su bili protiv Odluke Ustavnog suda o konstitutivnosti, a koji je stav bio delegiran i od HDZ-a,nema nikakve veze sa HDZ-om ... gospodine Grabovac, tako da ja razumijem potrebu nekih ljudi da danas govore o tome o konstitutivnosti i na način na koji to danas govore, ali ja bih predložio, moj prijedlog. Mislim da se ovdje, uz puno uvažavanje svaka sjednica se proceduralno i poslovnički može minirati svaka. Nema potrebe. Ja znam da u ovoj zemlji ima jako puno važnih stvari. Nema potrebe da se ova sjednica ne okonča kako smo krenuli, makar da se ne počne kako smo se dogovorili, da se sasluša ekspoze predsjedavajućeg, imenovanog mandatada Vijeća ministara, jer zaista, da se to okonča i da uradimo to zbog čega smo se sastali. Također, mislim da nema nikakvog razloga, ukoliko u Kolegiju postoji spremnost i saglasnsot da se Parlamentarna skupština zakaže sa ovom tačkom dnevnog reda u skladu sa Poslovnikom sa članom 121. koji govori o rezolucijama. Nema nikakvih razloga da se to ne uradi. Ja bih vas samo zamolio, ukoliko mislite da imate uticaj na ono što se sad događa, da bi to trebalo uraditi uskoro, u ponedjeljak, utorak, a ne za petnaest dana, jer vas podsjećam da entitetske skupštine imaju svoju dinamiku i one u skladu sa odlukom Ustavnog suda će realizirati tu dinamiku zato što, podsjećam vas izbori su 5.10. i treba okončati ovaj čitav proces, najkasnije za narednih 15 dana i ako hoćete da u Parlamentu se govori o tome da bi imalo uticaj na ono što se sada odvija, bilo bi dobro da se to uradi tokom iduće sedmice. Moj je prijedlog da se danas pristupi ovom dnevnom redu. Moj prijedlog da predlagači rezolucije u Kolegiju, ukoliko mogu da pristupe zakazivanju nove sjednice na kojoj bi se o tome govorilo. I na kraju da vam kažem, juče ujutro je u Boegradu pet ljudi uz prisustvo jednog svjedoka potpisao jedan dokument. Potpisali su dokument koji se zove - Polazne osnove za preuređenje odnosa između Srbije i Crne Gore. Juče ujutro je jedno poglavlje u istoriji se zaklopilo i novo poglavlje se otvorilo. U tom dokumetnu pet ljudi sa jednim svjedokom se potpisalo i obavezalo da će svojim skupštinama do juna mjeseca ove godine ponuditi odgovarajuću ustavnu povelju koja će biti tamo ratificirana. Takođe je u tom dokumentu rečeno da će do kraja ove godine se napraviti novi ustavi nove državne zajednice i te dvije države. Niko nije postavio pitanje otkud njima pravo da to uradi. Oni su to uradili sa velikom sviješću i na tome im treba čestitati na osjećaju snage i istorijske odgovornosti da jedan proces u ovom regionu se okonča i da se otvori jedno novo poglavlje. Novo poglavlje saradnje među zemljama koje su nekad bile jedna država i da se dalje okrenemo regionalnim integracijama. Ja bi vas zato zamolio još jednom da ipak danas budemo svjesni činjenice da je ova zemlja i ovaj region bitno postao drugačiji u zadnjih 48 sati, bitno drugačiji. I mi se moramo mnogo više okrenuti jedni drugima i mnogo više se okrenuti jedni drugima da bi svi zajedno ili uspjeli ili svi zajedno ne uspjeli. Možemo samo svi zajedno. Ja vas zato još jednom molim da u ime Vijeća ministara da nas pustite da se ide po dnevnom redu kako je dogovoreno, a mi smo spremni da učestvujemo u svakom razgovoru. A ja sam kao šef jedne političke partije 11 spreman pred ovim parlamentom kada me god pozovete da dođem i kao gost ako treba da kažem o čemu govorimo i šta radimo i sve što radimo radimo sa punom sviješću i odgovornošću o tome da radimo najbolje da ova zemlja bude zemlja, jedna zemlja sa tri jednakopravna naroda koji su politički vlasnici 1:1 na čitavoj teritoriji ove zemlje zajedno sa 4 miliona unesrećenih ljudi u velikoj mjeri koji još uvijek nisu vlasnici ničega, a kamo li ove čitave zemlje 1:1. Ja bi vas zamolio, neću nikome replicirati, vidim već vam skaču ruke, neću nikome replicirati. Sve sam unaprijed gospodine Titan odšutao na to što ćete replicirati.
Hvala gospodine Lagumdžija. Zaista veliko zalaganje vas kao predsjedavajućeg da danas izaberemo novog predsjedavajućeg, da ... Gospodin Ljubić, netačan navod.
Nije netačan navod ja se uglavnom vrlo često slažem sa predsjedavajućim Vijeća ministara i evo ovo zadnje što je rekao za mene to treba biti sadržan rezolucije. Meni je to sasvim dovoljno. Ali, ne bih htio da se ovdje stekne dojam da je ovo neko licitiranje i da je ovo miniranje. Vjerujte ja prihvaćam na sebe da sam kriv što nisam prije mjesec dana insistirao na ovome. Ali ja mislim da je ljudski griješiti, a ljudski je priznat grešku i ispraviti i to tražiti. Nisma ja nerazuman da treba biti da to danas. Prvo nemojte misliti da je meni cilje minirati izbor danas Vijeća ministara. Ja mislim da ćemo mi ovi zastupnici nas pet pomoći da se ovo vijeće ministara izabere. Nismo, nama je cilj, pa vi znate da smo bili vrlo kontruktivni, malo je previše reći najkonstruktivniji podržavajući projekte Vijeća ministara. I zato što vas uvažamo i kao ljude, mi više volili da je malo drugačiji odraz političke volje ovo vijeće ministara. Ali ja ne mogu biti ovako protiv ljudi koje gledam u Vijeću ministara. Prema tome, nemojte to shvatiti, stvarno nije namjera da to miniram. Ali ja kažem svjestan da je ovo ipak ozbiljno pitanje, ovu zadnju rečenicu koju je gospodin Lagumdžija rekao meni je to sasvim dovoljno da bude. Prema tome ja jedino, evo moj klub vidim da malo je čvršći od mene pa možda ja bi predložio kada nakon ovoga možda pauzu 5 minuta. Ja kažem ovo što je gospodin Lagumdžija rekao, ja mislim da bi totrebalo ako bude odloženo svakako tokom idućeg tjedna. Ja mislim da je to i naš dug u svim ovim promjenama. Da kažem ovu jednu rečenicu pa onda oni koji imaju svoju odgovornost kao zastupnici u entitetima neka urade ono što misle, a da mi uradimo ono što mi mislimo da treba. Eto toliko.
Hvala. Gospodin. Replika, izvolite gospodin Grabovac.
Gospodine predsjedavajući, gospodo zastupnici. Ja mislim da gospodin predsjedavajući, gospodin predsjedavajući gospodin Lagumdžija ne treba držati nam prediku šta treba HDZ Klub HDZ-a raditi i kako on djeluje. On točno zna što treba i kako djeluje. Prema tome m se zahvaljujemo na naputcima SDP-a i ne želimo ih prihvatiti, odmah da 12 kažem. Kada je u pitanju to mi smo potpuno bili jasni i ja se pozivam na članak 50. temeljem članka 50. i članka 121., a da glasovanje o ovoj točki dnevnog reda da izmjene i dopune točke dnevnog reda, a vi ukoliko imate dobru volju, vi možete donjeti zaključak da ćete raspravljati na nekoj od narednih sjednica i mislim da vam je to mudro da pređete preko toga. Hvala vam.
Hvala vam gospodine Grabovac. Da li ima još replika? Ako nema onda. Je li replika ili netačan navod ili redovna rasprava? Onda gospodin Amidžić, gospodin Đedović, idemo redom.
Gospodo predsjedavajući, kolege zastupnici, poštovani gosti vi znate da ja nisam čovjek od replike. Inače nisam nikad replicirao i ne volim to. Znači javio sam se u raspravu o predloženom dnevnom redu, inicijativi za njegovu dopunu. Da bih iznjeo dvije konstatacije i jedan prijedlog moram jedno prethodno pitanje da istaknem. Pazite, ja kao zastupnik u ovom parlamentu koji funkcionira u Klubu HDZ-a Bosne i Hercegovine razumijem svoju posebnu odgovornost zajedno sa gospodinom Ljubićem i ovim ostalim ljudima za ova pitanja koja je kandidirao za dnevni red gospodin Ljubić. Molim vas da to shvatite kao i želju zastupnika izabranih na izborima da raspravljaju o mislim najbitnijem pitanju za Bosnu i Hercegovinu. Dozvolite da ta rasprava na ovom parlamentu bude i distanca od razgovora vođa političkih partija pa ako hoćete i distanca od predstavnika HDZ-a možda u tim razgovorima. Molim vas naše je pravo da iznesemo svoje mišljenje o tome i mi tražimo taj politički prostor, jer molim vas vidite sve te rasprave uglavnom idu izvan Parlamenta i izvan predstavnika legalno izabranih na izborima. To je jedan momentar. Ako idemo analogijom onih pet ljudi u Beogradu i tamo su gospodo potpisali predsjednici država, republika, predstavnici vlasti izabrani, a nisu u funkciju predsjednika političkih stranaka. Ja bi stvarno volio da gospodin Lagumdžija u onim razgovorima kada učestvuje u tome učestvuje prije svega i kao predsjedatelj Vijeća ministara Bosne i Hercegovine, jer se to prije svega tiče Bosne i Hercegovine, a ne samo kao predstavnik jedne političke opcije. Znači to je naša želja da se ta rasprava otvori. Drugo, rijetka je prilika, hajde skoro nemoguća u Bosni i Hercegovini da se u jednom danu na jednom mjestu nađu sve tri člana Predsjedništva Bosne i Hercegovine kompletno Vijeće ministara na čelu sa svojim predsjedavajućim i 100% nazočnost Parlamenta i javnost Bosne i Hercegovine, birači i predstavnici međunarodne zajednice. Pa zar bi to gospodin Ljubić mogao propustiti da ne poentira i da predloži jednu takvu raspravu na ovakvom skupu. I šteta je da taj skup sada se ne očituje naspram toga. Molim vas, oprostite čak i predsjedavajući Doma naroda Bosne i Hercegovine. Pa nemate vi nikoga više u Bosni i Hercegovini važnijeg o ovim pitanjima. Prema tome ako smo mi na toj liniji da ćemo o ovome raspravljati predlažem da mi ovo dopunimo u drugu točku dnevnog reda, da sjednicu prekinemo poslije prve, a ja mislim da ćemo u ovoj prvoj biti, da u ovoj prvoj ćemo biti je li konstruktivni i parlamentarni da kažemo da je to vrijeme od 7 ili 10 dana nastavka i da kažemo da ćemo na nastavku biti svi. Da ćemo na nastavku biti svi i doći do jedne rezolucije koja će samo ojačati vaša nastojanja u tim razgovorima. Mi vama samo želimo da damo dodatno oružje u borbi za sredstva je li politička sredstva u borbi za ono što trebamo da uradimo na implementaciji odluke Ustavnog suda. 13 Prema tom završavam sa molbom da ovo razumijete, znači kao želju da se dopuni dnevni red, moguća je i varijanta da to bude posebna sjednica. Ali ako će to biti naredna bez tajminga, ona nije onda ozbiljna sjednica ako će se svi razgovori završiti prije te sjednice onda nema smisla. Hvala vam.
Hvala. Polako gospodine Grabovac, pa gospodin, je li replika, krivi navod ili rasprava? Gospodine Grabova je li vi tražite pauzu ili ne? Sada ili ne. Izvoli.
U ime Kluba zastupnika HDZ-a tražim pauzu od 10 minuta dok se malo Alijansa sredi.
U redu, dobićete pauzu da se sredite. Vidimo se za 10 minuta. [[pauza 10 minuta]] Nastavljamo sjednicu. Gospodin Đedović je tražio riječ. Izvolite gospodine Đedoviću.
Daj mu da obrazloži. Obrazloženje Grabovac.
Molim vas ja vodim sjednicu, gospodin Đedović. Ako budete tražili riječ dobićete poslije toga kao šef Kluba. Nije problem. Niste tražili.
Uvaženi članovi Predsjedništva, uvaženi predsjedavajući, članovi Vijeća ministara, poštovane kolege, dragi novinari. Ja nisam došao na predizborni politički skup. Neću govoriti šta ja i stranka mislimo o konstitutivnosti naroda u Bosni i Hercegovini. Došao sam ovdje s ciljem da raspravljamo o Vijeću ministara. Ideja gospodina uvaženog Marifila Ljubića je sasvim na mjestu, ali ona tehnički danas koliko ja razumijem neke stvari nije izvodljiva. Prema tome dvije činjenice su ovdje nesporne. Nema toga u sali ko ne smatra da o tome treba govoriti i nesporno je da je tehnički nemoguće o tome govoriti. Dajte da planski radimo neke stvari i ja molim da o ovome dalje ne raspravljamo, jer ne vjerujem da ćemo nešto novo saznati, a da zaključkom dogovorimo koji je to krajnji rok kada je tehnički moguće da o tome raspravljamo i da to bude naše rješenje i da idemo dalje. Došla je gospoda da završi ovaj dio posla, pa ako treba sutra, prekosutra, nije bitno, ako je toliko bitno pitanje nemamo šta pitati za vrijeme. Sješćemo i raditi. Ali molim vas da radimo ovo što smo danas dogovorili. Ja se zahvaljujem. Znači ni malo ne osporavam ovo. Čak gospodin Ljubić je voljan da se to samo zaključi kad bi razgovarali. Ja sam tako razumio Ljubiću. Znači imamo potpunu saglasnost, dajte da je verifikijemo zaključkom i da idemo dalje. Ja se zahvaljujem. 14
Hvala gospodin Butović, pardon izvinjavam se gospodin Grabovac. izvolite gospodine Grabovac.
Gospodine predsjedavajući, gospodo zastupnici, s obzirom da je Klub zastupnika HDZ-a tražio pauzu, onda sam očekivao da ćemo odmah i obrazloženje dati na samom početku. Ali dobro. Klub zastupnika HDZ-a predlaže znači da se jer je se pozvao na članak 50. Poslovnika predlaže znači da se uvrsti točka dnevnog reda danas, s tim da predlaže i gospodinu Ljubiću, znači i svim zastupnicima da se točka dnevnog uvrsti, da se izabere Ministarsko vijeće i da se sjednica prekine i nastavi u što kraćem roku, odnosno u roku od 10 dana. Znači da ona u tom sastavu bude. Hvala.
Hvala. Gospodin Buturović.
Koleginice i kolege, poštovano Predsjedništvo, gospodine predsjedavajući ja bi samo još sa jednim prijedlogom izašao. Apsolutno se slažem, uvažavajući svu ozbiljnost situacije i trenutak u kome se nalazimo, podržavajući ovaj prijedlog da se ovoj temi diskutuje na jednoj od narednih sjednica i to vrlo skoro u roku od 10-15 dana ja bi samo predložio da se na tu sjednicu pozove i Visoki predstavnik gospodin Volfgang Petrič koji i zvanično tumači Ustav Bosne i Hercegovine.Pošto je vrlo ozbiljna stvar da malo i saslušamo i Visokog predstavnika. Toliko.
Hvala gospodin Stokić.
Poštovani predsjedavajući, dame i gospodo poslanici, cijenjeni gosti. Nažalost izgubili smo dosta vremena oko utvrđivanja dnevnog reda. Očigledno da je predizborna kampanja već počela da neki ovu govornicu koriste upravo za promociju nekih svojih političkih programa. Međutim i to je demokratija. Rekli smo danas više puta o tome da se učimo demokratiji, međutim ipak trebamo poštovati sami sebe i sve ovdje prisutne. Moramo shvatiti neke stvari. Poslovnik se mora poštovati ako hoćemo da radimo kako treba. Jednostavno po Poslovniku ne postoji mogućnost da se ova tačka dnevnog reda danas uvrsti na dnevni red. Postoji mogućnost da se predloži u toku sjednice nova tačka dnevnog reda. Međutim ako je ta tačka dnevnog reda donošenja rezolucije, a ja koliko sam razumio to se upravo traži danas ovdje, to je nemoguće zbog toga što je tekst rezolucije neophodno dostaviti prije poslanicima da se poslanici upoznaju da se pripreme pa da se onda tek izjasne o toj rezoluciji. Prema tome i ova varijanta da se danas tačka uvrsti pa da se sjednica prekine, mislim isto da je kršenje Poslovnika. Prema tome mislim da je to predsjedavajući trebao konstatovati na samom početku oko usaglašavanja dnevnog reda predviđeno je, koliko se ja sjećam znatno kraće vrijeme i ovo smo trebali prekinuti prije, konstatovati da je to poslovnički nemoguće, a svakako ne treba bježati od ove teme, mada mislim da i Ustavni sud nije na ovu adresu 15 adresirao raspravu o konstitutivnosti naroda, odnosno o provđenju njegove odluke o konstitutivnosti naroda na teritoriji čitave BiH, nego na entietske skupštine. I oni su ta tijela koja treba da donesu odluke. Međutim mi možemo da donesemo rezoluciju, možemo da zauzmemo naš politički stav o tome i trebamo. Ne treba bježati od toga, ali treba poštovati Poslovnik i treba tu ozbiljnu temu ozbiljno pripremiti da bi rasprava ovdje bila kako treba. Hvala.
Hvala. Da li se još neko javlja za riječ? Ne. Gospodo poslanici dozvolite mi da posjetim na Poslovnik. Prema Poslovniku član 47. stav 2. koji glasi: - Pozivi za sjednicu Doma dostavljaju se poslanicima 10 dana prije planirane sjednice osim ako ovim poslovnikom nije drukčije propisano. Poziv za današnju sjednicu gospodo poslanici poslat je onog dana kada je Predsjedništvo imenovala gospodina Mikerevića za predsjedavajućeg. Istog dana. Dnevni red, materijale pripremljene za sjednicu, iako je to slučaj zapisnik prethodne sjednice dostavljaju se poslanicima zajedno sa pozivom za sjednicu. Znači 10 dana prije početka sjednice se dostavljaju materijali za sjednicu. To znači, ako je neko htio da predloži rezoluciju, onda je trebao rezoluciju predložiti formalno u postupku da bi mi 10 dana prije ove sjednice poslanicima dostavili rezoluciju. To nije samo formalno pitanje, već je pitanje ravnopravnosti ili poslanika da mogu učestvovati u raspravi, jer su neki poslanici možda pripremljeni, drugi nisu. Podsjećam na stav 3. – u hitnim slučajevima i na zahtjev najmanje 10 poslanika zamjenika predsjedavajućeg ili po svojoj vlastitoj odluci predsjedavajući može sazvati sjednicu u roku kraćem od 10 dana. U tom slučaju dnevni red sjednice može biti predložen za vrijeme njenog održavanja. Nisu gospodo ispunjene poslovničke mogućnosti da se danas uvrsti u dnevni red ova rezolucija. Evo još propusta. Mi, dozvolite, ja ću završiti, vi tražite da se uvrsti u dnevni red rezolucija. Dajte tekst rezolucije pripremljen da se može podijeliti poslanicima. Imate li ga? Otkucan na mašinu i potpisan. Ne, mora biti uredno pripremljen. Ne može biti napisan rukom. Nemate. Prema tome ja vas molim, dozvolite. Ja vas molim ako želite da poštujemo Poslovnik ima rješenje. Ako želite da poštujemo Poslovnik napišite tekst rezolucije predajte ga i ako hoćete pozovite se na član 47. stav 3. i u toj varijanti može biti u roku od kraćem u roku od 10 dana i kraćem sjednica. I to je poštovanje Poslovnika i to pravo imate niko vam to pravo ne osporava. Izvolite gospodine Grabovac.
Gospodine predsjedavajući ja vas podsjećam na članak 50. točka 1. - na početku sjednice svaki zastupnik kao i svaki ovlašteni predlagač ima pravo tražiti izostavljanje svake neobavezne točke i predlagati nove. Dalje ne trebam čitati. S toga članak 47. o kojem vi govorite je sasvim nešto drugo i ja vas molim da poštujete Poslovnik i da ispoštujete članak 50. ovoga poslovnika i naravno da date na glasovanje. Prijedlog Kluba zastupnika HDZ-a je bio da se uvrsti točka dnevnog reda, a da u roku 10 dana, znači da se prekine sjednica i u roku od 10 dana da se nastavi sjednica o raspravi o rezeoluciji koju je predložio gospodin Ljubić. Prema tome sve je sukladno Poslovniku i ja 16 vam kažem da nemate pravo na članak 47. stavak 2. to govori o nečemu sasvim drugom, a ne o ovom. Znači s tim da je on u redu, ali ima i mogućnost u toku samog zasjedanja, ali na početku sjednice što je učinjeno. Hvala.
Gospodine Grabovac, jedno pitanje. Vi predlažte na dnevni red tekst rezolucije. Jeste dostavili poslanicima tekst rezolucije? Ja vas molim da mi kao predsjedavajućem dostavite tekst rezolucije. Imate li nemate?
Gospodine predsjedavajući, kod vas idu prije samari nego konji. Ukoliko usvojite vi ovu točku dnevnog reda dok se izabere Ministarsko vijeće biće podijeljenja točka rezolucija. A da mi rezoluciju dijelimo i ispadamo budale, ja mislim da to ne može ići. Prema tome ja vam predlažem ovaj dio.
Hvala ko traži riječ? Gospodin Banjac. Izvolite.
Imam pitanje, neka se vrati gospodin Miro molim vas.
Gospodine Grabovac izvolite imate riječ. Molim vas ja vodim sjednicu. Izvolite gospodin Grabovac, ostali ste za govornicom. Odgovorite, poslije vas će dobiti riječ gospodin L,ubić. Idemo dalje.
Rezoluciju koju je predložio gospodin Ljubić radi se o rezoluciji koja govori o konstitutivnosti, suverenosti nositelja suvereniteta Bosne i Hercegovine. Hvala.
Gospodin Ljubić je tražio riječ. Izvolite gospodine Ljubiću.
Uvaženi predsjedavajući, uvaženi zastupnici. Ja mislim da mi idemo pogrešnim tokom. Ovdje neko misli da je ovo formalno pitanje, da je ovo pitanje Maria Ljubića. Ja sam smatrao da je moja dužnost, moje pravo ići sa inicijativom ovom da rezolucija bude rezolucija Zastupničkog doma Parlamentarne skupštine Bosne i Hercegovine. A ako nekoga zanima ja mogu početi čitati tekst. Čvrsto opredjeljen za suverenitet, teritorijalni integritet i političku neovisnost Bosne i Hercegovine
Gospodine Ljubiću nemojte čitati. 17
zasnovan na prava jednakosti naroda. Jel treba dalje? Nemojte da se ovdje uvjeravamo sa nekim tehničkim pitanjima, pitanjima procedure. Evo ja se priklanjam mom stavu da mi uvrstimo točku dnevnog reda da se raspravlja u roku od 10 dana. A vi to možete svojim glasom ili prihvatiti ili odbiti. Ja ću opet izići za 5 dana s tim stavom. Ja ću predložiti neku drugu varijantu. Možda ću tražiti izvanrednu sjednicu. Ja se ne ljutim uopće ako vi svojim glasanjem kažete da, protiv ili suzdržanim. Uopće nema razloga. Prema tome nemojte vi više uvjeravati mene ovdje.
Hvala. Gospodin Banjac je tražio riječ. Mislim da je krivi navod ili replika. Poslovnička mogućnost. Izvolite.
Poštovana gospodo, pa prestanite nas mučiti. Obrazložite šta hoćete. Šta hoćete? Definišite tačku dnevnog reda kako će glasiti, dajte kratko obrazloženje zašto ju predlažete da bi mi. Molim vas to uradite. Ja molim predlagača dakle da kratko kaže kako će glasiti tačka, kratko obrazloženje i možete li to sad dat. Izvolite. Ako ne možete nemamo šta o čemu glasati.
Hvala gospodine Banjac. Gospodin Malkić, pa predlažem da onda idemo polako kraju. Neka se Dom izjasni. U svakoj varijanti se Dom mora izjasniti o prijedlogu gospodine Ljubiću. To nije sporno, izjasniće se.
Kolege poslanici, uvaženi gosti, ja imam jedan prijedlog, možda će biti dopuna dnevnog reda. Naime radi se o sljedećem. Unazad 4-5 i više sjednica Predstavničkog doma gospodin predsjedavajući svjesno krši poslovničke odredbe našeg doma. S toga tražim izjašnjavanje o povjerenju predsjedavajućeg. Hvala.
Dobro. Stavit ćemo na glasanje gospodine Malkiću vaš prijedlog. Dakle imamo dva prijedloga. Imamo prijedlog gospodina Ljubića da danas u dnevni red se uvrsti Prijedlog rezolucije, ako sam krivo zapisao ispravite me. rezolucije o jednakopravnosti naroda.
Molim vas uz tačku se dnevnog reda mora dati kratko obrazloženje. Ako to ne radite kršite Poslovnik. 18
Molim vas očigledno, ja vas molim očigledno, molim vas činjenice su sledeće. Nemamo tekst rezolucije i nemamo obrazloženje, ali ako neko traži da se uvrsti u dnevni red moram staviti na glasanje. Ja moram staviti i ja ću to staviti na glasanje. Molim da se izjasni Dom o prijedlogu gospodina Ljubića da se u današnji dnevni red, u dnevni red današnje sjednice stavi, ja sam ovako zapisao, Prijedlog rezolucije o jednakopravnosti naroda. Izvolite gospodine Banjac.
Molim vas prije svega članom 121. je posve jasno precizirano kako mogu predložene rezolucije. I gospodine predsjedavajući ja vas molim da se Kolegij sastane i da vidi da li je ispoštovan član 121. Dom može rezolucijom izraziti svoj stav o relevantnim političkim pitanjima, socijalnim problemima i utvrditi političke smjernice koje će provoditi Predsjedništvo Bosne i Hercegovine, Savjet ministara i druge institucije. Gospodo gdje su vam obrazloženja ove vrste. Nemojte nas ovdje mučiti, ja vas molim ovo radite namjerno da se odugovlači rad d ne može se preći na tačku dnevnog reda da nas izmučite, iscrpite da ne možemo govoriti o izboru predsjedavajućeg Savjeta ministara, jer imamo šta kazati. Postoji ekspoze, postoji potreba da se kaže nešto u vezi izbora. Ako gospodo niste ovo ispoštovali nemojte stavljati na glasanje. Činite nešto što je protiv poslovnički.
Hvala. Gospodin Grabovac.
Smatram da moj kolega Banjac nije u pravu kada govori o ovome. Samo malo. On bi bio u pravu tek kada bi rezolucija raspravljalo se o rezoluciji kada bi ona bila na stolu onda bi točno ta rezolucija morala imati obrazloženje. S obzirom samo da je uvrštavanje u točku dnevnog reda onda je potpuno dovoljan samo naziv o kojoj će se raspravljati, a to je gospodin predsjedavajući pročitao i ja tražim temeljem članka 50. da se postupi po njemu.
Samo rezolucija može pod ovim uslovima. Ako nisu ispunjeni uslovi ne može bi rezolucija
Ukoliko bude uvrštena točka dnevnog reda rezolucija će biti dostavljena.
Gospodin Mašić. 19
Najveći problem u ovom domu je izgleda što mi imamo masu nekih univeralnih jedinstvenih tumača. Jel ima ovlašteno lice ispred Doma da tumači više taj poslovnik, jer mi iz sjednice u sjednicu se umaramo slušajući gospodina Banjca i gospodina Titana i Abdurahmana i mene i desetog i dvadesetog. Ima li lice ovlašteno od ovog doma, znači da jedinstveno tumači Ustav i Poslovnik da ne dolazimo u ovakve situacije molim vas.
Pauza 10 minuta za sastanak Kolegija. Pauza 10 minuta. /Pauza 10 minuta/ Nastavljamo. U pauzi je održana sjednica Kolegija Predstavničkog doma iz razloga pitanja koja su postavljena na sjednici dogovorili smo se da gospodin Avdić vas upozna sa stavom Kolegija.
Dame i gospodo, poslanici, poštovani članovi Vijeća ministara, poštovani članovi Predsjedništva, Kolegij se usaglasio i predlaže sljedeći izlaz iz ove situacije. To je respektirajući potrebu razmatranja aktuelne situacije povodom implementacije Odluke Ustavnog suda cijenimo da ima dosta opravdanja i relevantnih diskusija i zahtjeva tako da predlažemo zakazivanje sjednice u naredni petak u 11 sati, znači 22. marta u 11 sati u petak zakazivanje sjednice na temu – Rasprava o implementaciji Odluke Ustavnog suda Bosne i Hercegovine o jednakopravnosti i konstitutivnosti naroda u Bosni i Hercegovini.To je jedan zaključak, Ja vas molim i pod dva. Cijeneći zahtjeve poslanika Malkića koji je tražio preispitivanje povjerenja predsjedavajućem Predstavničkog doma Parlamentarne skupštine dr Željku Mirjaniću Kolegij cijeni da je nužno potrebno obrazloženje i pisani zahtjev Proširenom kolegiju koji bi ocjenio potrebu svrsishodnosti i stavio tu tačku dnevnog reda na narednu sjednicu, odnosno zasjedanje Predstavničkog doma Parlamentarne skupštine Bosne i Hercegovine. To je naš prijedlog. Hvala vam.
To je prijedlog Kolegija. Rasprava je završena. Tražili ste pauzu. Molim vas imamo više prijedloga. Imamo više prijedloga. Gospodine Grabovac hoćete li ponoviti stari prijedlog ili imate novi. Izvolite.
Gospodine predsjedavajući, gospodo zastupnici takođe Klub zastupnika HDZ-a je održao sastanak i zaključio je da naravno tražimo glasovanje o uvrštavanju točke dnevnog reda u današnju ovu sjednicu s prijedlogom da se uvrsti točka dnevnog reda znači u današnju sjednicu i naravno da o izglasavanju izboru Vijeća ministara prekine se sjednica i nastavi se do 10 dana. Znači nismo precizirali sa točnim nazivom – Rasprava o tijeku implementacije 20 Odluke Ustavnog suda Bosne i Hercegovine o konstitutivnosti bošnjačkog, hrvatskog, srpskog naroda i njihove jednakopravnosti na cijeloj teritoriji Bosne i Hercegovine. Znači tu je možda jedino razlika o tijeku implementacije i razlika je u tome što mi tražimo da to bude u sastav ove sjednice i da se prekine sjednica i nastavi za do 10 dana. Znači u vremenu do 10 dana da bude sastavni dio ove sjednice. Hvala.
Hvala gospodine Grabovac. Dobro u redu. Ima li još predloga? Nema. Stavljam, imamo dva prijedloga, prijedlog Kolegija i prijedlog. Izvolite gospodine Buturoviću. To je sugestija. Da, mi inaće uvijek na sve sjednice pozivamo predstavnike OHR-a i naravno u redu. Visoki predstavnik će ocjeniti sam, to je, mi ga možemo pozvati ,on će ocjeniti da li će doći. U redu. Imamo dva prijedloga. Imamo prijedlog. Molim vas ako vama odgovara petak, ja ne bih tu, ako možete prihvatiti, ne bih tu pravio probleme. Prekinućemo sjednicu. U redu. Gospodo, imamo prijedlog Kolegija i prijedlog Kluba HDZ-a. Stavljam na glasanje prijedlog Kolegija. Ko je za? Izvolite gospodine Grabovac.
S obzirom da je Klub zastupnika HDZ-a i dao prijedlog, a tiče se današnje sjednice, ja tražim sukladno Poslovniku da se glasuje po prijedlogu Kluba zastupnika, jer se tiče današnje sjednice, a vaše se tiče sjednice za 5-10 dana.
Ma nebitno gospodine Grabovac. Ako mislite da je to bitno za rezultat glasanja onda u redu. Ako vam to nešto znači udovoljićemo vašem zahtjevu. Stavljam na glasanje prijedlog Kluba HDZ-a. Ko je za? Molim službu da prebroji glasove. Hvala. Ko je protiv? Hvala. Ko je uzdržan? Dajte mi rezultate glasanja. Prisutno 38. Glasalo za 11, protiv 22, suzdržano 3. Prijedlog nije dobio nadpolovičnu većinu. 21 Stavljam na glasanje prijedlog Kolegija. Ko je za? Prijedlog Kolegija. Ko je za? Hvala Ko je protiv? Molim vas glasanje je. Ko je protiv? Molim službu da prebroji glasove. Ko je uzdržan? Niko Molim rezultate glasanja. Moramo provjeriti entitetsko glasanje. Ko je iz Federacije Bosne i Hercegovine za? Ko je iz Republike Srpske za? Molim vas moramo ponoviti glasanje. Služba nije mogla vidjeti. Ko je iz Republike Srpske za? Ponovno glasanje služba nije vidjela. Hvala. Dajte mi rezultate glasanja. Molim vas rezultati glasanja. 38 glasalo za 27, protiv 8. Federacija Bosne i Hercegovine, za 24, Republika Srpska za 4. Nije prošao ide na usaglašavanje. Ide prijedlog na usaglašavanje. Završena je rasprava. Gotovo je glasanje. Gospodine Brka pa završili smo. Pa gotovo je. Ide na usaglašavanje na Kolegij nas trojica ćemo vjerujem naći rješenje. Gospodo idemo na dnevni red. Ja vas molim da se izjasnimo. Ko je za predloženi dnevni red, a to je odobravanje i imenovanje a) predsjedavajućeg Savjeta ministara i pod b) ministara i zamjenika ministara Molim ko je za? Hvala Ko je protiv? Ko je uzdržan? Jednoglasno. Molim rezultate glasanja. Molim vas. Ja se izvinjavam. Služba nije uspjela da izbroji iako je meni dato do znanja da je uspjela. Molim službu da se malo koncentriše i da se ne zbunjuje.
O dnevnom redu se ne glasa koji je usaglašen. 22
Znam gospodine Banjac. Ali moramo potvrditi glasanjem radi mogućih nedoumica. Hvala lijepo. Ja vas molim ko je za? Bile su predložene izmjene. Ko je za? Jeste uspjeli? Hvala. Ko je protiv? Ko je uzdržan? Molim vas dajte rezultate glasanja. Hvala. 38 poslanika je glasalo za, protiv niko, suzdržan niko. Konstatujem da je predloženi dnevni red usvojen. Ad. 1.a) Odobrenje imenovanja predsjedavajućeg Savjeta ministara Gospodo poslanici, uz poziv za sjednicu dobili ste Odluku Predsjedništva Bosne i Hercegovine o imenovanju predsjedavajućeg Savjeta ministara. Dozvolite mi da pročitam odluku. Sarajevo, 28. februara 2002. godine. Parlamentarna skupština Bosne i Hercegovine, Predstavnički dom. Predmet: Dostava Odluke Predsjedništva Bosne i Hercegovine. U prilogu vam dostavljamo Odluku sa 127. hitne sjednice Predsjedništva održane 28. februara koja se odnosi na imenovanje predsjedavajućeg Vijeća ministara Bosne i Hercegovine. Odluka glasi. Odluka o imenovanju predsjedavajućeg Vijeća ministara Bosne i Hercegovine. Dr Dragan Mikerević imenuje se za predsjedavajućeg Vijeća ministara Bosne i Hercegovine. Imenovani će preuzeti dužnost predsjedavajućeg Vijeća ministara Bosne i Hercegovine nakon što imenovanje odobri Predstavnički dom Parlamentarne skupštine. Ja sam bio dužan da vas upoznam s odlukom Predsjedništva Bosne i Hercegovine. Prije nego što dam riječ predsjedavajućem, da li članovi Predsjedništva Bosne i Hercegovine žele da se obrate Predstavničkom domu? Hvala gospodo članovi Predsjedništva. Gospodin Dragan Mikerević je tu. Izvolite gospodine Mikereviću. Treba da podnesete svoj politički program.
Dame i gospodo, članovi Predsjedništva Bosne i Hercegovine, poslanici, ministri i zamjenici, vaše ekselencije, uvaženi gosti, poslanici, medija informisanja. Veliko mi je zadovoljstvo obratiti se ovom uvaženom auditorijumu. S obzirom na težak početak ove sjednice, a svaki je početak je težak, nadam se da će moj ekspoze biti za 23 vas sve dovoljno relaksirajući. U to ime, prije svega želim da vam se ispred Savjeta ministara zahvalim na podršci koju ste nam pružali u dosadašnjem periodu našeg mandata. Ovih dana navršava se 13 mjeseci od našeg postavljenja i pred nama je novi mandat od 8 mjeseci. Osnovano je zapitati se šta ja kao predsjedavajući, ako danas dobijem vašu podršku, odnosno Savjet ministara Bosne i Hercegovine mogu u narednom, relativno kratkom periodu uraditi. Prihvatajući se kandidature predsjedavajućeg Savjeta ministara koja mi je jednoglasno povjerena od strane Predsjedništva Bosne i Hercegovine htio bi istaći da me kao i moje kolege ministre i zamjenike ministara očekuju važni izazovi u posljednjem mandatu ovog saziva Savjeta ministara. Ovaj saziv djeluje u vrijeme kada su demokratske promjene u našoj zemlji postale vidljivije, otpori prema njima manji, a riječ javnosti oštriji. Nema sumnje da će kriteriji koji će biti postavljeni i traženi u radu Savjeta ministara u narednih 8 mjeseci biti veoma visoki. U proteklom perioud pod predsjedavanjem dr Božidara Matića i dr Zlatka Lagumdžije Savjet ministara je obavio obiman posao i to u vrijeme koje je bilo karakteristično po započinjanju istinskih ekonomskih reformi i političkim turbulencijama. Moram istaći da je dosadašnji rad Savjeta ministara bio sinhronizovan i konstruktivan, a nema sumnje da ćemo nastojati takav rad obezbjediti i u narednom periodu. S obzirom da ste prije tri dana usvojili naš izvještaj o rau za prethodni period, evo samo nekih osnovnih pokazatelja. Bosna i Hercegovina je u protekloj godini imala stopu rasta bruto nacionalnog proizvoda od 6% što je u nivou prosječne stope rasta bruto nacionalnog proizvoda u Jugoistočnoj Evropi koja se kreće od 6-8%. U protekloj godini inflacija u Bosni i Hercegovini prema podacima kretala se ispod 2%. Nismo zadovoljni pokrivenošću uvoza izvoza tek 1/3 iako su u prošlo godini zabilježene pozitivne tendencije i u ovoj oblasti. Svjesni smo činjenice da se ovaj nepovoljan odnos neće moći dugo održavati bez ozbiljnijih negativnih posljedica po ekonomiju Bosne i Hercegovine. Nezaposlenost u oba entiteta i dalje se kreće oko 40%. Međutim, oba ova problema rješavaćemo kroz stvaranje povoljnijega ambijenta za povećanje domaće proizvodnje, povećanje direktnih stranih investicija i na tim osnovama rasta izvoza roba i usluga. U ovom trenutku Bosna i Hercegovina je dominantno uvozno orjentisana. Kontrola kvaliteta ulaznih proizvoda je slaba i ono što će biti naš zadatak u narednom periodu je usavršavanje sredstava i mehanizama kontrole kvaliteta uvoznih proizvoda u cilju sprečavanja uvoza proizvoda lošeg ili neprovjerenog kvaliteta. Tržište Bosne i Hercegovine je jedno od najnezaštičenijih tržišta danas u Evropi. Dok sa jedne strane podržavamo principe slobodnog tržišta mi imamo i obavezu da se zaštitimo od nelojalne konkurencije. Na tome ću u svojstvu predsjedavajućeg Savjeta ministara i lično insistirati. Drugi naš zadatak je da obezbjedimo političku stabilnost i funkcionisanje i efikasnost pravnog sistemaa da bismo ohrabrili i motivisali potencijalne domaće, podvlačim domaće investitore, a zatim i direktna strana uluganja. Ona su i dalje na nivou koji smatram nezadovoljajućim i mi ćemo aktivno nastojati da takvo stanje promjenimo. Pozitivne promjene je realno očekivati jer smo odlučni da započnemo sa sprovođenjem reformi u pravosuđu i restrukturiramo postojeće sudove koji će, afirmišući vladavinu prava unjeti više sigurnosti i potencijalne investitorima da bi ulagali u Bosnu i Hercegovinu. Odlučni smo da sprovedemo akcioni plan borbe protiv korupcije, kao i organizovano kriminala i donesemo propise koji će onemogućiti pranje novca na ovim prostorima što je sve do sada ovu zemlju činilo odbojnom za investicije. Potpuno sam uvjeren da dovoljnih stranih ulaganja nema dok ljudi iz Bosne i Hercegovine ne počnu ulagati, a počeće kada smanjimo nekomercijalne rizike koji su još uvijek u Bosni i Hercegovini neopravdano visoki. Bez 24 otklanjanja faktora koji sputavaju potencijalne investitore, a što je u slučaju Bosne i Hercgovine između ostalog i neprofesionalni i neefikasna administracija. Zato nam je veoma bitno da što prije dođe do usaglašavanja između dva doma Parlamenta Bosne i Hercegovine Zakona o državnoj službi kako bismo pokrenuli rješavanje ovog pitanja. Učinićemo konkretne poteze na pojednostavljenju procedura za registraciju firmi. Reformama o carinskim službama, poreskim upravama, inspekcijskim službama, odnosno kontrolni organima na svim nivoima vlasti i reformi radnog zakonodavstva i operacionalizaciji tih rješenja u praksi. Međutim, stabilnost valute niska stopa inflacije, značajan poredak defiznih rezervi, započeta reforma bankarskog sektora i reforma zakonodavstva su dobar okvir za lokaciju domaćih i stranih investicija što je zasluga kako postojećih domaćih vlasti u ovom sazivu na svim nivoima vlasti, tako i pozitivne uloge istrajnosti međunarodne zajednice. Svjestan sam problema nezaposlenosti, baš kako mi je i jasno da se ona mora rješavati kroz rast domaće proizvodnje izvoza. Mi trenutno koristimo samo trećinu naših proizvodnih resursa. Povećanje ovog procenta će biti jedan od naših prioritetnih zadataka, dok će osnovni limitirajući faktor i dalje biti oskudnost kapitala. Najkraći mogući put koji ćemo koristiti u narednom periodu za otklanjanje limitirajućih faktora rasta domaće proizvodnje i izvoza je u prilagođavanju poslovnog ambijenta jedinstvenošću pristupa primjene metodologije procedura kontrole nad granicama Bosne i Hercegovine, implementacija Zakona o standardizaciji i Zakona o akreditaciji gdje će se početi stvarati red i na unutrašnjem tržištu što je osnovna pretpostavka izlaska naših roba i usluga na unutrašnje tržište EU, operacionalizaciji podsticajnih mjera na unapređenju izvoza. Ove i druge mjere trebaju omogućiti da uhvatimo korak sa standardima EU i da u praksi termin Balkan sa svim njegovim konotacijama ekonomske nerazvijenosti i političke rigidnosti zamjenimo terminom Jugoistočne Evrope koji podrazumjeva kako regionalnu ekonomsku saradnju, tako i integrisanost u sistem evropski i ekonomski i političkih odnosa. Bosna i Hercegovina već napravila iskorak ka integrisanosti u evropske tokove. Proces stabilizacije produživanje i program pomoći KADS pomažu Bosni i Hercegovini na napreduju u procesu evropskih integracija, ali još uvijek nedovoljnim tempom. Tu moramo naći rješenje. Mislim da bez dobre saradnje sa ovim domom, kao i sa Domom naroda to nećemo moći uraditi. Kroz ovaj proces daje se podrška ključnim reformama u oblastima koji će pozitivno uticati na očuvanje mira razvoja demokratije, poštivanje ljudskih prava i obezbjeđenje ekonomskog prosperiteta. Bez obzira što smo do sada ispunili samo 9 od ukupno 18 smjernica EU zalagaću se za ubrzanje procesa pridruživanja EU koliko god je to moguće i da ispunjavanje zahtjeva EU gradimo modernu Bosnu i Hercegovinu. U tom pogledu prioritet ću uvijek davati osposobljavanju naše industrije i trgovine za izvoz u EU i na ostala tržišta u Svijetu i privlačenju direktnih stranih investicija, jer je to po meni u ovom vremenu jedini način da povečamo bruto nacionalni proizvod i postignemo održivo zapošljavane. Zato ćemo veoma sporo, odmah nakon ispunjenja uslova iz mape puta uz pomoć evropske komisije u fazi izrade ...studija o stabilizaciji i produživanju formirati 23 ekspertske radne grupe onoliko koliko je poglavlje u bijeloj knjizi koj bi pažljivo razmotrile situaciju u Bosni i Hercegovini u svijetlu zahtjeva bijele knjige što bi za rezultat imalo povlačenje legistative kao suprotnosti sa legistativom u EU, usvajanje legistative usaglašene sa standardima EU, definisanje potreba za novom legistativom koju treba usvojiti i institucije infrastrukture koje treba uspostaviti i rekonstruisati. Kada je riječ o prioritetima u okviru ovih 23 poglavlja opredjelili smo se za poglavlje 2 Aneksa bijele knjige koji nosi naziv – Slobodan protok i sigurnost industrijskih proizvoda, jer se time otvara put ka unutrašnjem tržište EU, a istovremeno se olakšava i naš prijem u Svjetsku trgovinsku organizaciju. 25 Neophodno je istaći nesumljivo najaktuelniji događaj koji se dogodio 22. januara ove godine vama svima dobro poznatu preporuku Parlamentarne skupštine Savjeta evrope koja se odnosi na prijem Bosne i Hercegovine u ovu najstariju evropsku organizaciju. Preporuka upućena Komitetu ministara znači da je dugogodišnji trud Bosne i Hercegovine u reformama vladavine prava, demokratizacije društva i ekonomskim reformama prepoznat kao vrijedno dostignuće i ispravan put koji Bosnu i Hercegovinu sigurno i nezaustavljivo vodi ka evropskim integracijama. Kako prijem u Savjet Evrope predstavlja tek prvu etapu tog puta, pred institucijama Bosne i Hercegovine i njeni entiteta se nalazi veliki dio posla sadržanim u spisku uslova koje treba ispuniti u postprijemnom periodu uz podršku i monitoring Savjeta Evrope. Radi se o veoma kompleksnim uslovima i njih 91 čije će ispunjenje nužno zahtjevati puni angažman Parlamentarne skupštine BiH, Predsjedništva BiH, Savjeta ministara i entitetskih vlada. U svjetlu događaja iz septembra 2001. u SAD i posljedica tog događaja na međunarodnom planu su novi prioriteti u radu Savjeta ministara i drugih institucija BiH i vlasti entiteta. Iskoristio bi ovu priliku da još jednom podvučem našu opredjeljenost da budemo još aktivniji u svjetskoj alijansi borbe protiv ove ...modernog vremena. Naša orjentacija ka miru, stabilnosti i prosperitetu ne ostavlja nikakvu alternativu nego da se odupremo toj prijetnji našem opstanku i mirnoj koegzistenciji. U narednom periodu insistiraćemo na daljoj operacionalizaciji projekta CIPS. Plan aktivnosti institucija BiH i entiteta na sprečavanju terorističke aktivnosti i djelovanja, izrade i bezbjednosti politike Bosne i Hercegovine, preuzimanja i preostalog dijela granice BiH od strane Državne granične službe što će našu borbu protiv terorizma učiniti još efikasnijom. Dame i gospodo i pored prethodnog istaknutog ostalo je još puno toga da se uradi. Ispunili smo 9 od 18 smjernica mape puta EU. Znači ispunjenje još 9 njih ostaje zadatak pred nama. Ovaj savjet ministara ima kredibilitet da princip partnerstva sa međunarodnom zajednicom razvija kao strateško opredjeljenje Bosne i Hercegovine. Međutim princip je lako proglasiti, ali mu je teže naći puni sadržaj, a još teže metode kako to ostvariti. Kao Savjet ministara nastojaćemo da to ne bude prazna deklaracija i insistiraćemo da sve više preuzimamo odgovornost za vlastiti razvoj. U tom cilju i dalje ćemo koristiti mehanizam partnerskog foruma sa Kancelarijom Visokog predstavnika kao i koordinacioni odbor za ekonomski razvoj i evropske integracije kao mjesto stručne rasprave o osnovnim strateškim pravcima razvoja u Bosni i Hercegovini. Naš spoljni dug još uvijek nije zanemarljiv i iznosi 2,8 milijardi dolara. To je 60% u odnosu na društveni bruto proizvod, a to je na samoj granici kreditne sposobnosti Bosne i Hercegovine. Samo u ovoj godini ukupni anuiteti iznose 292,4 miliona KM što jeste udar na budžete entiteta, ali će Savjet ministara zajedno sa entitetskim vladama dati prioritet ispunjenju kreditnih obaveza Bosne i Hercegovine. Savjet ministara će u skorije vrijeme, nakon usvajanja zakonskog projekta o carinskoj tarifi pokrenuti postupak za prijem Bosne i Hercegovine u Svjetsku trgovinsku organizaciju. To nam je u ovom trenutku limitirajući faktor. Jedan od projekata na kojim zajedno treba da radimo je i stvaranje jedinstvenog ekonomskog prostora u Bosni i Hercegovini. Bez razvijanja jedinstvenog ekonomskog prostora mi praktično ne možemo ni da govorimo o slobodnom tržištu ni u regionu ni u odnosu na evropsko unutrašnje tržište EU. Naša šansa je u liberalizaciji trgovine na čemu ćemo insistirati do kraja godine i zaključiti ugovore sa svim zemljama regiona. Na političkom planu od ne manje značaja su procesi reforme političkog 26 sistema. Proces usvajanja ustavnih amandmana na ustav entiteta je u ovom smislu od krucijalnog značaja. Ja čvrsto stojim na stanovištu da u ovom procesu treba da dominira duh tolerancije i kompromisa. Ovo je velika šansa kako za domaće institucije, tako i za institucije međunarodne zajednice da presudno doprinesu jačanju demokratskog duha u Bosni i Hercegovini. Izjavom Predsjedništva BiH datom u julu prošle godine o volji i spremnosti za pristupanje Bosne i Hercegovine programu partnerstva za mir, te skorom posjetom NATO savezu u Briselu učinjen je značajan korak ka otvaranju mogućnosti preuzimanju učešća BiH u aktivnoj međunarodnoj saradnji na političkom i vojnom planu sa ciljem jačanja stabilnosti smanjenja prijetnje miru i izgradnji i povjerenja u Evropi. Svjet ministara će dati svoj doprinos u realizaciji zadataka koji iz ovog programa proizilaze. Na polju ljudskih prava i izbjeglica akcenat u narednom periodu biće u znaku realizacije Aneksa VII Opšteg okvirnog Sporazuma za mir u Bosni i Hercegovini u punom kapacitetu i u svim modalitetima. Nastojaćemo da do kraja juna ove godine procent implementacije imovinskih zakona bude iznad 50% što je ujedno i jedan od uslova iz mape puta ka stabilizaciji i približavanju EU. Osvrčući se na razne aspekte djelovanja Savjeta ministara ne bi želio da propustim da kažem da se radi o kontinuiranim aktivnostima i kontinuiranom programu. U svakom slučaju moj rad u sljedećih 8 mjeseci vidim kao nastavak rada Savjeta ministara pod vodstvom mojih prethodnika dr Matića i dr Lagumdžije. Mislim da naš cilj prevashodno mora biti prosperitet naših građana. Put do demokratskog društva i visokog društvenog standarda dakle put u EU za koji smo se opredjelili vodi preko reformi i što se prije uhvatimo u koštac sa reformama prije će buduće generacije živjeti u blagostanju, ali ne u Americi, Australiji, nego ovdje u Bosni i Hercegovini. Na domaćem planu mi ćemo istrajati na jačanju institucija sistema, podizanju opšteg povjerenja u sistem i vladavinu zakona. Naš je najviši zadatak da osiguramo našim građanima da prevaziđu traumu proteklog nemilog rata ukoliko je to u našoj moći, te da konsulduju svoje potencijale i vrate se normalnom životu i privređivanju. Bez ostvarivanja ovog zadatka mi gubimo svoju fukciju jer zemlja iz koje se stanovništvo iseljava zbg lošeg upravljanja nema budućnosti. Ja ću svoj rad za vrijeme mog mandata orjentisati ka ulaganju naših zajedničkih napora kako domaćih, tako i međunarodnih aktera u pravcu omogućavanja da ovakvi planovi i želje postanu stvarnost. Vjerujem i nadam se da ću u tome od vas imati punu podršku, jer je naš put zajednički put blagostanja. Uspjesi na ovom putu ne treba da nas uljuljkaju, jer alternativa svakom uspjehu je još veći uspjeh. Uvjeravam vas da će Savjet ministara u punoj mjeri poštovati unutrašnju strukturu Bosne i Hercegovine koja je definisana Ustavom Bosne i Hercegovine, odnosno Aneksom IV Dejtonskog sporazuma. Zahvaljujem se na vašoj pažnji i unaprijed se radujem nastavku našeg zajedničkog rada.
Hvala vam gospodine predsjedavajući. Ovaj aplauz sam za sebe dovoljno govori gospodine Mikereviću. 27 Gospodo poslanici otvaram raspravu o programu koji je iznjio gospodin Mikerević. Izvolite. Da li se neko javlja za riječ? Gospodin Osman Brka, gospodin Borić, izvinjavam se. Da vam odam malu tajnu. Ja sam očekivao da će se gospodin Osman, ne, ne moj lapsus, ja sam mislio da ćete se vi javiti. Očekivao sam vas. Vas sam očekivao iskreno da kažem.
Vjerovatno je predsjedavajući mislio da ja malo otupim oštricu o minulom radu.
Ne ne gospodine Boriću ja sam očekivao da će gospodin Brka koji ovako uvijek najoštrije govori uzeti prvi riječ. To je samo lapsus ništa više. Izvolite gospodine Boriću.
Evo čuli smo. Vidjeli smo šta piše. Ne možemo mi bez minulog rada i vi uvijek nekako postavljate pitanje našeg rada pa moram i ja postaviti pitanje vašeg rada u najboljoj namjeri. Zaista odgovorno hoću da progovorim u nekoliko stvari. Bez ikakve veze sa izborima, molim vas nemojte me na to imputirati. Ovdje se zapravo radi o čovjeku bosansko hercegovačkom koji valjda treba dostojanstveno, jednom da živi što dostojanstvenije i u punom kapacitetu ljudskih prava. Dakle moja namjera je u tom pravcu da se unaprijedi rad, a ne da se nekakvi izborni rezultati u budućim izborima ostvare. To nema veze evo ja sasvim odgovorno kažem. Ja bi dakle rekao, čuli smo gospodina predsjedavajućeg Vijeća ministara budućeg. Čuli smo jednu priču koju smo čuli od gospodina Lagumdžije i naravno i gospodina Matića. Ista priča i zaista priča, retorika i ranija priča je bila da će biti vladavina zakona u Bosni i Hercegovini. Ovaj parlament i ovo ministarsko vijeće nije uspjelo da donese državne zakone na nivou Bosne i Hercegovine i to je priznao gospodin Mikerević i hvala mu što je to i napisao. Dakle mi ne možemo govoriti u Bosni i Hercegovini o vladavini prava ako nemamo na nivou Bosne i Hercegovine sudstvo. To sudstvo ako ne postoji onda ne mogu se ni poštivati ljudska prava u Bosni i Hercegovini pa nije istina da su ljudska prava u Bosni i Hercegovini daju nekakav napredak nabolje u tom pravcu. Čuli smo i priču da će biti i direktnih investicija, direktne investicije se nisu ostvarile u Bosni i Hercegovini pa nema ni zapošljavanja. Čuli smo i priču da će se smanjiti odlazak ljudi vani, a nije smanjen i dalje ide. I evo u ovom svom programu koje gospodin Mikerević sa Ministarskim vijećem je uradio i predložio ovom parlamentu na usvajanje kao orjentaciju svoga rada i ovog vijeća mi zapravo ne vidimo ništa drugo nego jednu priču prevelika obećanja a zaista malo učinjenog i malo mogućnosti da se učini. Velika bi bila stvar i ja bi pozdravio ovaj ipak oprezniji malo nastup gospodina Mikerevića kada je rekao da, pt je naravno potvrdio ove sad moje obraćanje ovdje tvrdnje je malo opreznije govorio o pitanjima koj će se rješavati malo na dugoročnijoj osnovi. I to odgovara istini. U Bosni se zaista ne može ništa brzo rješavati. Ja sam uvjeren u 8 mjeseci da puno se ne može uraditi, ali da ima dobre namjere i ozbiljne namjere u to smo uvjereni. Ali onda ne ide poruka uradićemo to, jer vi to niste uradili i onda to je ono što smeta naravno. Dakle ja bi rekao da je u ovom materijalu zaboravljen mali čovjek, bosanski čovjek koji je eto 28 bio heroj što je opstao u ratu pa je heroj i sad što je opstao pa trpi ovakvu vlast kakvu imamo u Bosni i Hercegovini. Gospodin Lagumdžija je bio ovih dana u Grčkoj i meni je drago da je on bio. Ja kada sam maloprije se obraćao Ministarskom vijeću ja nisam imao nikakvih zlih namjera. Htio sam jednostavno reći drago mi je što ste bili da možemo ostvariti komunikaciju jer vas ne vidim često ovdje i to je jedna dobronamjerna bila sugestija. Volio bi da budete više i sa komisijama i na ovom parlamentu i ne stoji ocjena da je baš velika saradnja ostvarena između Ministarskog vijeća i Parlamenta. To je dakle stav Kluba poslanika SDA i ja ga iznosim. Ali završiću ovo kraće obraćanje. Bili ste u Grčkoj i znate tamo u Grčkoj prije 2000 godina za zaslužne građane države koji su borci za demokraciju, za ljudska prava i za državu Bosnu i Hercegovinu postojali su ustanove, zvale su se pritaneje, a u tim ustanovam zaslužni građani su mogli u jednom miru sa vlašću razgovarati, popiti kafu ili čaj. Oni su se zvali pritani i ta komunikacija prije 2000 godina i nešto je živjela u jednoj demokratskoj zemlji. Ja bi volio da ovom ministarsko vijeće kada ima kontakt sa običnim čovjekom, s običnim građaninom pa i u ovom parlamentu ima i taj odnos. Dakle jedan ljudski odnos, jednu normalnu komunikaciju o kojoj možemo pokrenuti stvari naprijed, jer Bosna i Hercegovina jeste složena država, pravnici se zovu (sujegeneris ) kažu da je nema u Svijetu ovakve kakva je naša, ali je ona naša zemlja, Dejtonska Bosna i sigurno da ona u Ustavu ima uska ograničenja i mi shvatamo ovo ministarsko vijeće da baš nema nadležnosti onih u kojima i ponekad od njih tražimo da uradi, ali stoji jedna retorika ozbiljna, ljudska. Evo ovo smo uradili, ovo nismo mogli uraditi, ovo ćemo uraditi, a ne evo mi smo bolji od onih ranije i napravili smo to i to itd. Dakle iz svega izloženog ovaj Klub poslanika SDA kada je u pitanju vlada se suzdržavao od glasanja za, jer smo i s tim suzdržavanjem zapravo dali šansu da pokažemo i da damo šansu toj vladi da uradi koliko može. Nakon svega ovoga što je urađeno i što smo neki dan u izvještaju čuli mi u Klubu poslanika SDA zauzeli smo stav da više ne možemo biti suzdržani i da moramo glasati protiv. Eto to je naš stav. Hvala lijepo.
Hvala gospodine Boriću. Ko se javlja za riječ? Damir Mašić. Izvolite.
Kolege, uvaženi predsjedavajući, članovi Predsjedništva, bivši predsjedavajući, budući predsjedavajući Vijeća ministara i ministri iz Vijeća ministara i gospodo iz medija, prije svega da iznesem svoje zadovoljstvo zbog činjenice da je kandidat za predsjedavajućeg VIjeća ministara u svom inaguracionom izlaganju kao bitan faktor stabilnosti, tj. ekonomske stabilnosti Bosne i Hercegovine naveo povećanje i potica domaće proizvodnje. Na to sada stavljam akcenat. Obilazeći izbornu jedinicu 3 tj. područje tuzlanskog kantona i posavskog kantona zajedno sa gospodinom Seadom Avdićem i gospođom Violetom Kamberović, kao i sa gospodinom Boro Bjelobrkom neke opštine u Kantonu Sarajevo, nedvojben je utisak da individualni proizvođaći posebno u poljoprivrednoj i prehrambenoj industriji, mala i srednja preduzeća gube tržišnu utakmicu, a država ništa ne čini da uslovno zaštiti domaću proizvodnju i zbog toga ispred Kluba poslanika SDP Bosne i Hercegovine tražim od Vijeća ministara da tražimo, molimo, zahtjevamo, kako god kome odgovara da pripremi materijal i da zakaže tematsku sjednicu oba doma u nekom roku od dva mjeseca na temu – poticaj domaće proizvodnje sa ciljem povećanja izvozno konkurentske sposobnosti privrede u Bosni i Hercegovini. Ovu inicijativu ćemo proslijediti i na Dom naroda. 29 I za kraj nadam se da će Vijeće ministara na čelu sa novim rukovodstvom nastaviti pozitivan trend koji je započeo sa gospodinom Božidarom Matićem i gospodinom Zlatkom Lagumdžijom. Hvala vam.
Hvala gospodine Mašiću. Ko se javlja za riječ? Gospodin Franjo Majdandžić.
Uvaženi predsjedavajući, uvaženo Predsjedništvo, uvaženi ministri, odnosno Savjet ministara Klub stranke za BiH podržava kandidata i cijeni i uvažava program koji je po nšem mišljenju sveobuhvatan, sadržajan, perspektivan i ja bi rekao obvezujući i za izvršne organe vlasti i za da kažem zakonodavne činioce u organima vlasti. Ja bi samo u svoje ime dao još par nekih prijedloga koji bi ušli u neku eksplicitnost u daljnjem radu i u daljnjim aktivnostima. Prvo glede pretvorbe privatizacije mislim da bi trebalo ići da bude jedan model na nivou cijele naše države, a čini mi se da sada nije da to mnogo šteti i jasno da bi to trebalo tako realizirati. To je moje i vaše dobro koje smo nekada stvarali našim rukama i sigurno da imamo pravo na to itd. Gledajući na ja bi rekao malo i radikalnije zahvate na racionalizaciji i efikasnosti države, znači cijena koštanja države koja je sada u toj strukturi jako skupa sigurno teško održiva za ovu našu privredu da je treba racionalizirati, činiti malo oštrije rezove. To od nas i Evropa traži jer smo preuzeli odgovarajuće obveze i da se ide ka racionalnijoj i efikasnijoj strukturi države, bez obzira što se nekim i ministrima i doministrima i nekakvim velikim šefovima to neće sviđati, ali država mora tako raditi i poštivati da bi išla naprijed. Iskustva drugih država takođe pokazuje da su to i bolni rezovi, ali da se moraju sprovoditi na dobrobit građana, naroda, jer se država prava za narod, za ljude u većini, a mnogi moraju da se u tome uklope itd. Glede puta u Evropu mi već prihvatamo odgovarajuće norme, standarde, zakone itd. Dobro bi bilo da nam se malo prezentira i mi ovdje koji sjedimo, koji donosimo zakone kolike je tu još jako veliki broj i zakonskih akata, podzakonskih standarda i drugih trećih koji nas obvezuju u ovoj godini, a to je jako mnogo i da se mi pripremimo i da mi nekako radimo ja bi rekao ekspeditivnije, odlučnije i konačno moramo dati svoj doprinos koji je potreban da bi se išlo brže ka Evropi. Nisam primjetio u materijalu da bi trebalo pokrenuti i reformu sveukupnog obrazovnog školskog sistema od srednjih do visokih škola na nivou države, jel kadrovi sve stvaraju. Sigurno da tome ima mjesta i da mnoge države i u okruženju našemu rade već tome i mnoge su sprovele, tako da bi na tome planu trebalo ići. Normalno to traži jednu postupnost, jednu temeljitost, ali trebalo bi možda početi ići, a da vam iskreno kažem, ako imamo kadrove, naročito sposobne mi možemo danas iz Bosne raditi za Evropu. Sredstva su telekomunikacija, druge treće informatike, nama to sve omogućavaju tako da ti prostori su sada sasvim u drugoj relaciji nego što je to nekada bilo i pružaju se izvanredne mogućnosti za kadrove stručne, obrazovne itd. Dalje mislim da bi takođe trebalo pokrenuti, ako već nije reformu penzionerskog sustava koji takođe u mnogim državama je sproveden, a to je jako, jako širok dijapazon koji 30 predstavlja sasvim druge odnose nego što mi danas imamo interes ljudi da se uključe kroz to izdvajanjem sredstava i određivanjem svoje budućnosti kada budu penzioneri umirovljenici tako da je to jedan put itd. Iz materijala sao također čitali da postoji i strategija razvoja u smislu to možda nije potpuna stratigija, ali postoje određeni pravci u toj strategiji koji govore kako razvijati dalje naš proizvod, naše gospodarstvo, kako da se prepoznaju u Svijetu naši proizvodi. Na tome poentu treba dati, a mi smo tu nekako ja bi rekao stidljivi, možda nismo dovoljno ni sposobni, ni dovoljno nametljivi, a ima tu i te kako mnogo mogućnosti. Mene raduje tim više što je kandidat menandžment izučavao i mislim da će tu dati svoj poseban doprinos da se i okupe kadrovi drugi koji su, ja bi rekao eksperti, profesionalci za svoj rad, koji su stručnjaci i koji će dati takav doprinos. Zahvaljujem.
Zahvaljujem gospodine Majdandžiću. Gospodin Flipović.
Uvaženi članovi Predsjedništva, predsjedavajući, gospodo ministri, kolege i kolegice, zastupnici i poslanici, podržavam izlaganje gospodin Mikerevića mandata za funkciju predsjedavajućeg Vijeća ministara i njegove programske aktivnosti za naredni mandatski period. Posebno podržavam nastavak onoga što je ovo vijeće radilo u proteklom periodu, a to je donošenje odluka i predloga zakonskih projekata jednoglasno, odnosno koncezusom, jer to je bitno za dalu proceduru u ovome domu i efikasnosniji rad i ovog doma. Takođe, a to smo čuli u ponedeljak, u utorak u izlaganju gospodina Lagumdžije podržavam i volio bi da se nastavi sa prijedlozima na jačanju institucija države Bosne i Hercegovine, a u okviru važećeg ustava, jer taj ustav mnogo toga ne sprečava, a upućuje na dogovore i rezultat tih dogovora može biti i ono što smo već do sada postigli, a može biti i puno brže da bi ova naša država bila formirana i organizovana u onom smislu kako od nas traži Evropa i ujedinjenje u Evropu. Hvala lijepo.
Hvala. Ko se javlja za riječ? Gospodin Buturović.
Poštovano Predsjedništvo, članovi Vijeća ministara, koleginice i kolege, ja sam prošli put kada je bio izvještaj o radu Vijeća ministara u proteklom sazivu govorio o jednoj stvari neko svoje mišljenje da ovo vijeće ministara treba da preraste zaista u vladu države Bosne i Hercegovine, vladu koja zaista vlada čitavim prostorom države Bosne i Hercegovine s određenim kompetencijama koje sam svjestan da ono u sadašnjem zakonu o Vijeća ministara nema i to su jedna ograničenja u radu, sigurno problemi u radu Vijeća ministara. Dajem podršku promjeni zakona u Vijeću ministara gdje će se zaista Vijeće ministara prerasti u vladu države Bosne i Hercegovine. U tom smislu prednost bi davao vladi koja će biti manje politična, više stručna, opredjeljenja na ekonomskim reformama gdje će se u takvu vladu uključiti sve probosanski orjentirane snage. Znači ljudi koji ovu državu smatraju svojom jedinom državom i gdje će 31 kriteriji za ulazak u takvu jednu vladu biti isključivo ta stručnost, a ne stranačk i politička obojenost. Ja vjerujem, a i pozicija je duboko uvjerena da i u opoziciji postoji ljudi izuzetno stručnih i kvalitetnih koji se možda danas do danas, a evo izgleda i nadalje ne koriste, a za dobrobit ove države. I to je jedna moja zamjerka i kao građanina i kao čovjeka i kao poslanika u ovom parlamentu na izbor i ranijeg i sadašnjeg saziva Vijeća ministara koji nam je predložen. Zaista u ovom momentu, evo ko je stalno vrednujemo kao jednom vrlo teškom i ključnom za daljnji prosperitet ove države, za dalju demokratizaciju, za dalje priključivanje u evropske integracije su nam zaista takvi ljudi potrebni bez obzira kojoj političkoj stranci pripadaju. To je ono što ja imam zamjerku. A šta bi sada rekao o ponuđenom programu. Malo možda ekonomskom. Predlog moj kada je u pitanju proces privatizacije. Sigurno je da nismo zadovoljni dosadašnjom privatizacijom kroz oblike upisa dionioca ili putem javnog tendera. Ovog momenta sa ovog mjesta bi zatražio da se što prije usvoji zakon o koncesijama na državnom nivou koji će sigurno privući investicije kako domaće i strane. A to je uslov zasigurno ekonomskog oporavka ove države i to ekonomisti bolje znaju. Dalje kada su u pitanju ljudska prava. I tu bi trebalo mnogo više da se radi, mnogo više da se radi i ja bi pozvao Vijeć ministara, a posebno Ministarstvo za ljudska prava i evropske integracije jel, odnosno ljudska prava da se pozove na Univerzalnu deklaraciju UN usvojenu 48. davne 48. godine, dalje Evropske konvencije o ljudskim pravima usvojene kasnije gdje je isključivo garant i nosioc ljudskih prava, ja to ponavljam ponovo je država. I mislim da u tome moramo neke stvari i doraditi. U tom smislu mislim da je pred poslanicima danas već jedna rezolucija kada je u pitanju zdravstvo, ja se nadam da ćemo je vrlo brzo razmatrati koja je jedna od sigurno osnovnih načela poštivanja ljudskih prava. Nadamo se da ćemo u tom kontekstu i sadašnje i buduće saziv Vijeća ministara, odnosno vlade imati jedan plagmatičan stav. Zahvaljujem.
Hvala. Gospodin Mirko Banjac.
Poštovana gospodo, trudio sam se da pročitam ovo izlaganje gospodina Mikerevića sa pažnjom i vjerujte sve ono što želim kazati niti jeste ni u primisli upućeno gospodinu Mikereviću kao uvaženom stručnjaku i dr nauka, već jednostavno slijedom onog što piše želim da ukažem na ono što me zbunjuje i što kao čovjek ne razumijem. Ali prije toga mislio sam da će neko ispred uvaženog Predsjedništva Bosne i Hercegovine obratiti se ovom domu i reći nešto više od onog šturog dopisa u kome stoji da je gospodin Mikerević predložen. Očekivao sam da će Predsjedništvo Bosne i Hercegovine kazati da je u prijedlogu rukovođeno dosadašnjim radom i rezultatima rada gospodina Mikerevića na mjestu ministra u resoru koje zastupa, da pobroji njegove rezultate taksativno kao ministra što bi meni kao čovjeku dalo za pravo da se odlučujem na temelju argumenata. Očekivao sam da će vrlo pomno Predsjedništvo razmotriti i činjenicu da je ovo vijeće ministara u kojem je koncenzualno učestvovao u radu kako smo u ranijem izvještaju vidjeli i gospodin Mikerević prodalo zlato za 11 miliona minusa koliko bi koštali izbori jesenji gospodo jer ovom narodu bi trebale pare bar toliko koliko krivom prodajom urađeno i mimo zakona urađeno. I naravno ništa od toga ne čuh kao dobro ili kao loše, kao opredjeljenje ili kao dilemu. Ali bogami vjerujte mi pitao sam i sebe zašto je to tako. Puno je u ovom parlamentu bilo nejasnoća i puno dizanja ruku bez argumenata i objašnjenja, pa neće ovo biti ništa što bi se zvalo preseden nego praksa u nizu. 32 A kada je u pitanju gospodin predsjedavajući, kandidat za predsjedavajućeg i njegovo izlaganje on na prvoj stranici kaže da će nastaviti rad i obiman posao svojih prethodnika u vremenu koje je bilo karakteristično po započinjanju istinskih ekonomskih reformi i političkim turbulencija. Ekonomske reforme kao započete i političke turbulencije. Mislim da i dodaje da je taj rad bio sinhronizovan i konstruktivan. A nema sumnje, opet čitam, da ćemo nastaviti takav rad. E sad vidite ne znam kakav, ne znam gdje ako nisu šta konstruisali, ne znam šta su drugo radili. Nije ništa navedeno. A volio bi da vidim rezultate to konstruktivan, sinhronizovan. To je dobra i turbulenicje. To je dobra, dobra je to terminologija, ali iza te teminologije mora da stoji nešto što bi se zvao rezultat, što bi se zvao opipljiv posao koji se vidi. A onda za 13 mjeseci, ja vas molim, ja sam vjerujte mi vrlo pažljivo čitao ovaj dokument, za 13 mjeseci stoji konstatacija da je urađeno mnogo. I sad se navodi to mnogo. I sad ja sam nastojao da to mnogo iznesem pa s kaže – ono oko nacionalnog proizvoda od 872 dolara, odnosno 1.042 to je jedan od argumenata, drugi kaže – s druge strane, to je ono bilo prvo, ovo je sad drugo, s druge strane nismo zadovoljni pokrivenošću izvoza uvozom od tek 1/3. To je drugi važan rezultat. Uvoz je pokriven 1/3 izvoza. Znači prvi je bio ovo, drugi je ovo rezultat. Treći nezaposlenost je 40%, to je treći rezultat. Dalje molim vas, obećava se da će se kroz stvaranje, da će se nastaviti stvarati povoljan ambijent za povećanje domaće proizvodnje. Do sada to nije bilo saće biti. Zatim povećane direktnih stranih investicija na tim osnovama rasta izvoza roba i usluga. Niti se zna šta je do sada strano uloženo, ja ne vidim, a volio bi da znam šta jeste, ni šta će biti pokriveno u budućnosti. U ovom kaže trenutku Bosna i Hercegovina je dominantno uvozno orjentisana. To je jjoš jedan važan uspjeh koji se navodi. Kontrola kvaliteta uvoznih proizvoda je slaba. To je sledeći rezultat koji je postignut. Dalje, tržište Bosne i Hercegovine je jedno od najnezaštičenijih tržišta danas u Evropi. To je sledeći rezultat ovog vijeća ministara. Dalje gospodo sad dolaze zadaci. Ja se izvinjavam, ja čitam doslovno ono što piše. Drugi naš zadatak kaže - da obezbjedimo političku stabilnost i funkcionisanje i efikasnost pravnog sistema. Sledeći rezultat je neefikasan pravni sistem. Dalje, strana ulaganja su i dalje na nivou koji smatram nezadovoljavajućim i mi ćemo aktivno nastojati da stanje promjenimo. Znači postojeće aktivnosti. Ali za sada nezadovoljava. Pozitivne promjene je realno očekivati, jer smo odlučili da započnemo i sa sprovođenjem reformi u pravosuđu. Postoji dakle odluka o sprovođenju reformi, afirmisanju vladavine prava unjeti više sigurnosti u pravni sistem. E molim vas, dalje slijedi dok ljudi da nisu, da su smanjena mogućnost povoljnih ulaganja domaćih ljudi. Kaže dok ljudi iz Bosne i Hercegovine ne počnu ulagati, a počeće kada smanjimo nekomercijalne razlike koje su još uvijek u BiH neopravdano visoke. Pardon, ne razlike nekomercijalne rizike, znači rizici nisu. Razlika jeste gospodine, ali slabo piše. Ne, ne da jeste. Vidim ja da vi puno na terminologiju polažete. Ima puno otklanjanja faktora koji sputavaju potencijalne investitore i to je jedan od zadataka. Znači da postoje ti problemi. Između ostalog neprofesionalna i neefikasna administracija. Sad je takva. To je isto rezultat. Govorim o postignutim rezultatima. Dalje i tako je, tako je, od prethodnika naravno. Pojednostavljenu proceduru za registraciju firmi će se sad poboljšati i mi kaže trenutno koristimo 1/3 naših proizvodnih resursa i to je rezultat. Otklanjat će se limitirajući faktori rasta domaće proizvodnje i izvoza, a operacionalizovati će se potencijalne mjere za unapređenje izvoza. Naravno, to je jako važno. Potencijalne mjere. A koje su to potencijalne mjere nije do sada rečeno. 33 E molim vas, onda dolazi kaže - bez obzira što smo samo ispunili 9 od 18 smjernica EU zalagaće se za ubrzavanje procesa pridruživanju. Kada sam ovo pročitao onda me minu ono vrijeme druga Tita kada je bio u Drvaru. Kaže predsjednik opštine iznosi mu referat i kaže – druže predsjedniče imamo 50% nepismenih, između ostalog kaže drugi put kad dođem hoću da bude obrnuto. E sad ja vjerujem da ne bude ovdje sad obrnuto sad ovih 9. Ja se izvinjavam što je. Dalje molim vas, iskoristio bi kaže ovu priliku da još jednom podvučem našu opredjeljenost. Ovo je jako važno opredjeljenost da budemo još aktivniji u Svjetskoj alijansi borbi protiv ove počasti modernog vremena. Misli se na, ja vas molim, misli se na terorizam. Znači zna se našto se misli. Ako se sjećate mi smo u septembru mjesecu prošle godine ovdje zaključili da ćemo donjeti plan koji ni danas nije donesen – plan borbe protiv terorizma u Bosni i Hercegovini. Bila sjednica prekinuta i nije nikad nastavljena, ali nastaviće se ima vremena. Dalje u toku proteklih godinu dana Savjet ministara je ispunio čitav niz zadataka iako u tom nizu ja ne vidim ni jedan. Ovdje nema nabrojano, možda ima, nisam rekao da nema. Dalje gospodo ovaj savjet ministara ima kaže kredibilitet da princip partnerstva, ovo princip je posebno važno sa međunarodnom zajednicom razvija kao strateško opredjeljenje Bosne i Hercegovine i da ovo nije prazno, biće istinski realizovano. Zaduženi smo od 60% bruto društvenog proizvoda za sada. To je također jedan od rezultata i molim vas, mislim kaže da naš cilje prevashodno mora biti prosperitet naših građana. Koji je to rezultat na dosadašnjem prosperitetu ne stoji ovdje i ja bi molio da mi se to objasni. Naš je najveći zadatak da omogućimo našim građanima da prevaziđu traume proteklog nemilog rata koliko je to u našoj moći. Naravno molim vas, iznad moći ništa, te da konsoliduju svoje potencijale i vrate se normalnom životu i privređivanju. Mislim da su ovo ti rezultati o kojima se govori. Obećava se put blagostanja i naravno gospodo, ja naravno znam da kažu da ljude u komunikaciji kad u slušaju. Gestikulacija zanima sa 93% a samo 7% sadržaja. Zato vi koji ćete glasati za za ili uzdržan, vi ste pali na gestikulaciji, a ja ću ući u onih 7%, jer mislim da ni, zašto tako? Mislim gospodo, kako god vi ovo shvatili ovdje to piše što sam ja pročitao. Vi to ničim ne možete kazati da ne piše. Ja sam mislio, istinski sam mislio, da je BiH došla na nivo kada može da ponudi narodima BiH, građanima Savjet ministara koji će reprezentovati ovaj parlament sa najkompetentnijim ljudima iz ovog parlamenta i da ćemo n praktičnom primjeru, birajući sposobne, kvalitetne i radno dokazane i stručne pokazati, bez obzira na političke opcije, da pametni i sposobni znaju i mogu zajedno i da mogu pomoći BiH da izađe iz ovog stanja u koje je izvanredno oslikano u ovom izlaganju, izvanredno. Dakle, molim vas, očekivao sam vjerujte mi da će se ponuditi BiH ljudi novi, sposobni, naravno, dijeleći da i u ovom Savjetu ministara ima izuzetno kvalitetnihljudi i ja to ne sporim, ali mislim da je trebalo dati mogućnost da i drugi kažu to. Uputio bih nekoliko pitanja kandidatu. Ja znam da vas iz Alijanse, ovo što ja rekoh i ne interesuje, a ako interesuje onda ćemo vidjeti kod glasanja, uputio bih pitanje. Da li je kandidat voljan da objasni stav koji je dao na Radio Doboj, a ja ga čuo. Da neće razgovarati ili Radio Republike Srpske, uglavnom sam to čuo u autu. Ima još ovdje ljudi koji su to čuli da neće razgovarati sa nacionalnim strankama i da li je i dalje pri tom stavu i kakvo je njegovo poimanje u odnosu na taj stav? Kako mu je poimanje demokratije uopšte na ovim prostorima? Volio bih da objasni razloge takvog stava. Drugo, obzirom da smo već unarpijed dobili i listu kandidata za ministarska mjesta, da ovdje izađe i gospodin ministar za izbjegla i raseljena lica i ljudska prava i kaže da li i dalje 34 ostaje pri svojoj tvrdnji kršenja i rušenja ustavno-prvnog uređenja BiH, a želi da bude ministar? Odnosi se na gospodina Zubaka. Da znamo zašto glasamo. Da li je to istovremeno i glasanje za rušenje ustavno-prvnog uređenja jedne države. Naravno, gospodo, ja ni jednim gestom, nikoga nikad neću osuditi što nešto predlaže. Svako neka predlaže i u redovnoj proceduri neka dobije potvrdu ili negaciju svog prijedloga, ali mi je neshvatljivo i ne pojmljivo, da neko želi da uprvlja jednom državom kao visoki činovnik i funkcioner a da istovremeno paralelno s tim ruši ustvno-pravni poredak jedne države koji je takav kakav je. Možda nije najbolji, možda jeste, možda je kompromisan, možda može biti i bolji, ali na kraju krajeva dok se ne promijeni treba ga imati takvog kakav je. Volio bih da dobijem ta dva odgovora od ova dva čovjeka i, naravno, da mi objasne. Da li ovdje ima nešto od programa još ili nema. Ako je sve u programu sadržano ovdje da i to znam. Da je to sav program koji je ponuđen od strane kandidata i njegovog kabineta. Ja se stvarno izvinjavam na dužini, alimi je stalo iskreno. Ja nisam čovjek koji je došao s naručenim stavom. Ja hoću odgovore na postavljena pitanja, možda i promijenim stav koji sam do sada uspio stvoriti.
Hvala gospodine Banjac. Gospodin Lubić. Repliku, izvolite gospodine Bjelobrk.
Moram da izrazim zahvalnost gospodinu Banjcu što je danas izrazio sjećanje na Josipa Broza Tita. Cijeneći sposobnost a bio sam prisutan da to uočim opozicionog isčitavanja i kritike ovog ekspozea mog uvaženog kolege, želim da istaknem da ću učniti sve, da to bolje učinim od njega, makar na to čekao dvadeset godina. Pedastoće stvarane od vremena nastanka mebal, u svakom slučaju nisu kapital ovog saziva Vijeća ministara, već kapital izabranika politike prethodnog govornika i predlažem na kraju, da se složimo sa konstatacijom prethodnog govornika, uvaženog kolege Mirka Banjca da on ovo ne razumije. Citirao sam.
Gospodin Ljubić. Uvaženi predsjedavajući, uvaženi zastupnici, ja sam čitao ove papire koje sam dobio, ja ovo neću nazvati program rada, mislimd a to i nije program rada. Na njemu piše inaguralno izlaganje kandidata za predsjedavajućeg Vijeća ministara. Ja računam da i ovo vijeće ministara ima jedan pravac svog djelovanja. Ima mjere ekonomske politike, koje su na početku, za virjeme predsjedavanja i gospodina Matića bile predložene. Ja očekujem da će i ovo vijeće ministara kad bude izabrano ići sa jednim svojim programom, da li cjelovitim ili po segmentima od onog programa. Ja bih zato rekao da sam, kad već nije program. Očekivao sam da se osvrnemo na neka pitanja, koja bi trebalo osvrnuti u ovom uvodnom izlaganju, na koja bi trebalo baciti akcenat. Znam da je velika nezaposlenost u BiH. Mi ćemo teško finim pričama o nekim velikim projektima o privrednoj reformi postići jedan veći efekat, bar za jedno kraće vrijeme. Mi smo svjedoci da je BiH zemlja vrlo ne naseljena, da je stanovništvo sad akoncentrirano u jedan mali broj sredina, obično u gradove i oko gradova. Imamo veliki prostor BiH ne naseljen. Ja zato smatram da uporedo sa ovim u pripremom za taj privredni prosperitet, razvoj i veće zapošljavanje treba prviti programe za poticaje i samo zapošljavanja ljudi, jer mi ćemo teško moći ljudima otvoriti mjesta za tako brzo vrijeme, ali možemo podsticati njihovo samozapošljavanje, posebno u poljoprivredi i stočarstvu. Zato je vrlo značajno što smo prošli put ratificirali ovaj jedan projekat razvoja stočarstva i finansiranja između BiH i Međunarodnog fonda za poljoprivredni razvoj. Ja zato očekujem u narednom vremenu više takvih projekata gdje ćemo kroz kreditne aranžmane podsticati ljude za 35 samozapošljavanje i povratak u ona mjesta koja su opustjela, jer tu je, ipak najlakše otvoriti radno mjesto bar za ovo vrijeme. Očekivao sam da će se bar dati u naznakama da se razmišlja o uvođenju jedinstvene stope poreza na dodanu vrijednsot, jer ja mislim da je to neminovnost u BiH. Ja opet znam da ovo Vijeće ministara nema velike ingerencije u skladu i sa Ustvom i sa zakonima, ali svakako ja mislim da Vijeće ministara treba poticati ovu poresku reformu i ja mislim da je jedino kvalitetno rješenje koje može dati rezultat bolji da je to uvođenje PDV pa da li je to jedinstvena stopa ili neka drugačija, o tome nek se vidi. Također, nastavak reforme carinskih službi, njihova efikasnost, jer bez obzira koliko će Vijeće ministara i vlade entiteta raditi, ako mi stvarno jednu kvalitetnu poresku reformu i reformu carinskih službi, normalno uz osiguranje granice, znači sa graničnom službom, mi ćemo teško moći ispuniti zadatak i punjenja proračuna, počev od razine i kantona ili entiteta, također, nema ni proračuna BiH. Također, samo sugeriram da se vodi računa o ovih nekoliko pitanja oko izrade programa i mogu reći sa nekim dijelovima se i slažem ovog programa i nastojat ću u ovom vremenu osam mjeseci da damo doprinost da imamo što više zakona, zato pozivam ovo vijeće ministara, ako bude izabrano, da ide malo više sa zakonodavnom reformom, da predlaže zakone u više oblasti a da mi ubrzamo naš postupak donošenja. Toliko. Hvala gospodinu Ljubiću. Ko se javlja za riječ. Iscrpili smo spisak govornika. Niko. Gospodine Mikereviću, u toku rasprave postvljena su pitanja vama. Da li želite da odgovorite na postavljena pitanja? Izvolite.
Ja sam pomno slušao kritike i sugestije, koje će svakako biti mi korisne, jer su mi pobudili novo promišljanje o nekim problemima i ako su mnogi ti problemi već kod nas u opticaju, čak se i rade, čak su naručeni projekti, ako vas interesuje tako poreska reforma, da je naručen projekat oko ispostavljanja PDV-a. Nisam smatrao potrebnim da iznosim program rada, jer ovo je, rekao sam već Savjet ministara koji je ukontinuitetu i nije bilo nikakvih razloga da ja sada pravim nove ... kako gospodin Banjac kaže, bilo je političkih turbulencija. Da, mi smo preuzeli valst u doba kada je zaista toga bilo i kada smo, zaista u tom periodu na svim nivoima započeli istinske ekonomske reforme, a te pokazatelje možete vidjeti u svim statističkim našim biltenima. Ja nemam namjeru, također, da izlažem i mislim da izlažem i mislim da pitanje upućeno Predsjedništvu oko mojih rezultata rada dosadašnjih i rada mog ministarstva, da li sam ja uopšte podoban kandidat za ovu funkciju. Ja sam izvještaj i podnio Parlamentu, po Poslovniku u kome i treba. Parlament je, koliko ja znam prihvatio, usvojio izvještaj,znači ja sam prošao. Prema tome, ne bih ulazio u sva pitanja. Mislim da će ona biti nama korisna za, jednostvno, buduću našu, budući naš rad. Ja mislim da ćemo mi sa ove rasprave izvući i određene pouke. U svakom slučaju, čini mi se da ćemo puno raditi na toj nekoj tješnjoj saradnji između Parlamenta i Svjeta ministara. U tom smislu ima određenih inicijativa. I kod vas se one ovdje nalaze u nekim poslovničkim klubovima. Npr. jedna Rumunija, Hrvatska, Bugarska, npr. imaju u svojim skupštinskim tijelima i odbor npr. za evropske integracije. Možda bi to bilo, možda način da promišljamo o nekakvim modalitetima da tu našu saradnju još više ostvarujemo, jer zaista mi ulazimo u jednu fazu kada ćemo imati 36 pune ruke posla, bez obzira ko će biti na vlasti, jer cijeli afikominatere, Bijelu knjigu valja implementirati u pravni sistem BiH. Ukoliko želimo biti dio te Evrope, a mislim da je naše opredjeljenje već od '99. godine. Dakle, ja ne bih odgovarao posebno na neka pitanja. Mislim da ovo nekoliko primjedbi koje su bile, mislim da su one prije svega dobronamjerne. Ovo je analitički pristup koji je gospodin Banjac činio. Mislim da je, evo u najmanju ruku malo nekorektan, jer su sve njegove konstatacije izvučene iz konteksta rečenice itd., ali mislim da tonije ovo mjesto da, poslanik ima pravo na to i da kritikuje i da izvlači. Međutim, sam smisao tih mojih izraza nije onakav kakav je prikazao uvaženi poslanik Banjac. Hvala vam.
Hvala gospodine Mikereviću. Gospodin Banjac je tražio repliku.
Poštovani gospodine Mikereviću, doslovno, doslovno ni jedna izrečena konstatacija nije izvučena izvan konteksta. Već je i te kako uobličena u kontekst. Kazati da je učinjeno mnogo, a poslije toga navoditi negativnsot po negativnsot, loš rezultat po loš rezultat, to je vaše bilo opredjeljenje. Možda je ono čestito. Ja i smatram da je čestito, kad se nema šta kazati, treba kazati istinu i ja to izuzetno uvažavam takav pristup, ali mislim da, ja mislim da treba da doslovno čujemo realnost. Ako je ovo realnost, ja se vama zahvaljujem. Ja vas smatram izuzetno korektnom ličnošću i to mi se sviđa u vašem pristupu, što ste na kraju krajeva i kao ozbiljan i odgovoran stručnjak iz jedne oblasti dr nauka i obavezni i kažem vođenji naučnim principima da kažete istinu i ništa više od toga. Dakle, ne sviđa mi se vaša konstatacija da kažete gore u prvom dijelu rekli ste učinjeno je izuzetno mnogo i poslije toga navodite same negativnosti. Možda ima pozitivnih stvari. Zato sam ja i pitao vas, ako ima šta pozitivno recite ovdje da znamo da se opredijelimo. Druga stvar, ja vas molim, vi ste namjerno prećutali i to je odgovor, zašto ste kazali da nećete da razgovarate sa blizu 50% Parlamenta, sa predstavnicima blizu 50% Parlamenta. Na kraju i to je demokratija. Ne sporim ja to. Definicija je onoga ko svaki organ ponaša se demokratski ko donosi odluke većinom onih koji su izabrani i glasaju. Znam ja to. Samo nemojte da ovaj narod misli pod demokratijom da je to sve pozitivno. Nije tačno. Tu ima i drugih stvari. Kazali ste to što ste kazali. Molim vas, ja vas uvjeravam, kao čovjek sa punom odgovornošću, ni jedna zla namjera nije bila, izuzev da kažem, gospodo nemate vi rezultata. Tako vi kažete a ja potvrđujem i želio bih da čujem odgovore i od članova Predsjedništva šta je to sa Trezorom koji je ponovo dobio podršku za nezakonito prodanim milionskim svotama novca? Šta se to događa? Da li je to tako malo važno šta se dogodilo sa 11 miliona razlike? Dajte da i ja ne odgovaram da negdje imam šansu za samo jedan od tih 11 ili neko drugi od nas da ima takvu šansu. Molim vas, sve su to rezultati. Ne možete govoriti ovoj javnosti da je sve u redu ako nije u redu. Da ste se ponašali na način koji je zakonit, ako to nije tako. Isto tako, hoću da znam da li je gospodin Krešimir Zubak i dalje pri svom uvjerenju da BiH, on hoće mimo Ustava BiH. Ako hoće neka on to kaže. Hoću da znam za koga se danas ovdje glasa. Možda bih ja ovdje i glasao. Ja gospodina Krešimira kao stručnjaka sam slušao u jednoj emisiji vrlo kvalitetno govori. Kao pravnik, ja uvažavam njegov stav, ali volio bih da i danas čujem njegov stav kad je u pitanju ustvno-pravni sistem i ustavno-pravno 37 ustrojstvo jedne države to je ove u kojoj ja živim koja je moja država. Hoću da znam je li on i dalje misli tako. Hvala vam lijepa.
Hvala vam gospodine Banjac. Gospodin Zbak, replika vjerovatno. Imate kako da ne. Prozvani ste po imenu i prezimenu.
Ja ne znam,pretpostavljam zašto je mislio uvaženi zastupnik gospodin Banjac kad je ovo govorio što je rekao i ja cijenim da, kao on kao istinski demokrata uvažava jedno od temeljnih načela, koji danas važi u svim demokratskim držvama svijeta, a to je pravo na vlastito mišljenje. Dakle, ja kao osoba, kao pojedinac ili političar pa kao i ministar imam prvo na vlastito mišljenje, imam prvo na vlastiti stv u svemu pa i o tome kako je uređena BiH. Što više, ja mislim da u ovoj funkciji u kojoj jesam treba da ukažem na probleme u organiziranju i struktuiranju vlasti i ove države koji onemogućavaju i otežavaju da se izađe iz ovog stanja, koje mi, evo i danas konstatiramo kako jeste i koje traje već ne znam koliko godina i upravo bi trebala biti dužnsot svih nas koji smo us trukturama vlasti, da, kada uočimo da su za promjene kao prepreka promjenama su ustavna i zakonska rješenja trebamo inicirati postupak da se te prepreke otklone. Prema tome, ja mislim da imam prvo na to mišljenje, pa čak i inicirati promjene. To je sasvim legalno i legitimno i ja od toga nemam šta da odstupim od svojih vlastitih mišljenja ili stavova ili da se ograđujem kao što neki traže da se ograđujem. Drugo, ja osobno mislim i to je sasvim jasno, da se za sve u ovoj državi treba zalagati i boriti ako seželi nešto mijenjati kroz institucije Sustava. Prema tome, i ako ja mislim, da ovo uređenje ili bilo što nije u redu, ja ću se zalagati kao istinski demokrata da te promjene prođu kroz sustav vlasti, kroz institucije sustava vlasti. U ostalom nije nepoznato, imali smo mi to u prošloj godini pokušaja, da se promijeni sustav organizacije vlasti u BiH, unutarnje uređenje u BiH mimo institucija vlasti. Upravo je jedan od prvih koji je reagirao u tom smislu bio i ovdje ... gospodin Krešimir Zubak i ako su te inicijative dolazile iz dijelova političkih struktura naroda kojem ja pripadam, na koje ja osobno mislim da ja nemam tu šta da kažem, dok postoji ovakav oblik unutarnjeg uređenja BiH, ja na njemu, ja ću raditi kroz taj Sustav, ne narušavajući ni jednu ili ne ugrođavajući ni jednu od odredaba postojećeg Sustava, ali mislim da imam legitimno prvo a mislimda je to i potreba. Ja mislim da ćemo se mi uskoro, neće proteći puno vremena svi spoznati da je ovakav oblik sustavnog uređenja koji ne poznaje povijest države i prva jedna od glavnijih kočnica i smetnji zbog čega mi ne možemo izaći iz ovog stanja u kome se nalazimo. Ali, bez obzira na to što ja mislim, dok god to ne bude izraz volje i svijesti svih ovdje nazočnih ili onih koji će biti nekad u ovoj sali, ne mislim da ja treba nešto da radim protivno postojećem Sustavu.
Hvala. Niko se ne javlja za riječ. Gospodo poslanici, treba da se izjasnimo o odobrenjui menovanja predsjedavjaućeg Savjeta ministara. 38 Prijedlog je da se, da odobrimo imenovanje predsjedvajućeg Savjeta ministara gospodina Mikrerevića. Ko je za? Pažljivo brojite molim vas. Hvala. Ko je protiv? Hvala. Ko je suzdržan? Da li je potrebno entitetsko glasanje. Entitetsko glasanje. Ko je iz RS za prijedlog gospodina Mikerevića da bude predsjedavajući Svjeta ministara BiH? Hvala. Iz Federacije BiH ko je za? Molim rezultat glasanja. 38 poslanika je glasalo. Za 25 – protiv 7- suzdržano 6 poslanika. Po entitetima. Federacija BiH za 16 – Republika Srpska za 8. Konstatujem da je Predstavnički dom Parlamentarne skupštine BiH odobrio imenovanje dr Dragana Mikerevića za predsjedavajućeg Savjeta ministara BiH. [[aplauz]] Ja vas molim da čestitke ostavimo za poslije. Nismo završili posao. Samo ćemo dopustiti predsjedavajućem. Gospodine Mikereviću budite još malo strpljivi. Izvolite sjedite. Za riječ se obratio gospodin Jozo Križanović, član Predsjedništva BiH. Izvolite gospodine Križanoviću.
Dame i gospodo, poštovani zastupnici i poslanici, zbog naše javosti a u vezi sa određenimpitanjima, koja su danas ovdje postavljena, ja sam dužan reći da je Predsjedništvo BiH, u skladu sa Ustvom BiH, Poslovnikom o radu Predsjedništva i Zakona o Vijeću ministara, pravovremeno započelo konsultacije za imenovanje novog predsjedavajućeg. Također, prije toga Predsjedništvo je analiziralo izvještaj o radu Vijeća ministara i u okvirukonsultacija izvršilo je razgovor sa odlalzećim dosadašnjim predsjedavajućim Vijeća ministara, sa kolegijem oba doma Parlamentarne skupštine BiH, te sa predstvnicima svih političkih stranaka koje učestvuju u ovom domu, osim Bosanske patriotske stranke i HDZ. Na temelju tih konsultacija, Predsjedništvo se opredijelilo da ovom domu, da imenuje gospodina Mikerevića za predsjedavajućeg, što ste vi danas i odobrili. Ja vam se na tome iskreno zahvaljujem i sa ovog mjesta, također, u ime Predsjedništva BiH, želim izraziti zahvalnost na sveukupnoj, korektnoj i dobroj suradnji sa dosadašnjim predsjedavajućim gospodinom Lagumdžijom i da izrazim naše očekivanje da će se ta saradnja sa Predsjedništvom i ovim domom nastaviti i za vrijeme predsjedavanja Vijećem ministara od strane gospodina Mikerevića.
Hvala gospodine Križanoviću. Dopustite meni, ja sam namjerno pustio da vi to učinite u ime Predsjedništva. Pustite meni da u ime Predstvničkog doma Parlamentarne skupštine Bosne i Hercegovine čestitam dr Mikereviću, zaželim uspješan rad i da se zahvalim na uspješnom radu i saradnji gospodinu Zlatku Lagumdžiji dosadašnjim predsjedavajućim Savjeta ministara. 39 Gospodine Mikereviću, molim vas da iznesete prijedlog za sastav Savjeta ministara. Da predložite ministre i zamjenike u Savjetu ministara.
Dame i gospodo, zahvaljujem se na ovom povjerenju. S obzirom da ste mene izabrali za predsjedavajućeg, pretpostvljate da je prijedlog da ministr za evropskei ntegracije budem ja kandidat a zamjenici ministara gospodin Rasim Kadić i Zora Marijanović. Kandidat za ministra za trezor je gospodin Ante Domazet a zamjenici Muharem Imamović i Gordana Ković. Kandidat za ministra za vanjsku trgovinu je Azra Hadžiahmetović a zamjenici Jadranko Prlić i Nikola Kragulj. Kandidat za ministra vanjskih psolova Zlatko Lagumdžija i zamjenici ministra vanjskih poslova Ivica Mišić i Milovan Blagojević. Kandidat ministra za izbjeglice i ljudska prava gospodin Krešimir Zubak a zamjenici Kadrija Haračić-Šabić i Vladislav Vladičić. Kandidat za ministra civilnih poslvoa i komunikacija gospodin Svetozar Mihajlović a zamjenici Jusuf Halilagić i Milan Lovrić. To su isti kandidati koji su bili i u prethodne dve trećine ovog mandata i to je osnovni razlog zbog čega ekipa nije mijenjana i, nadam se da ćete se povoljno izjasniti o ovim kandidatima.
Hvala gospodine Mikereviću, prema Poslvoniku, otvaram raspravu o prijedlogu za sastav Savjeta ministara, za ministre i zamjenike u Savjetu ministara. Izvolite gospodo poslanici. Konstatujem da se niko ne javlja za riječ. Rasprava je završena. Stavljam na glasanje prijedlog gospodina Mikerevića. Mislim da ne trebam ponavljati. Čuli ste gospodina Mikerevića. Prije toga, mi smo dobili u materijalu koji je izložio, koji je dat nama, dobili smo biografiju gospodina Mikerevića, dobili smo program o kome je on govorio i dobili smo njegov prijedlog za članove Savjeta ministara. Molim vas da se izjasnimo. Ko je za prijedlog gospodina Mikerevića za ministre i zamjenike ministara u Savjetu ministara? Hvala. Ko je protiv? Ko je uzdržan? Entitetsko glasanje. Ko je za iz RS? Hvala. Ko je za iz Federacije BiH? Molim rezultate glasanja. Rezultat glasanja – prisutno i glasalo 37 – za 24 – protiv 7 – suzdržano 6 poslanika. 40 Po entitetima. 15 poslanika iz Federacije BiH za. 8 poslanika iz RS za. Konstatujem da je Predstavnički dom odobrio imenovanje ministara i zamjenika ministara kako je predložio predsjedavajući. Dozvolite, moram pročitati radi zapisnika. Dr. Zlatko Lagumdžija za ministra inostranih poslova. Ivica Mišić i Milovan Blagojević za zamjenike ministra inostranih poslvoa. Dr. Dragan Mikerević za ministra evropskih integracija, Rasim Kadić i Zora Marijanović zamjenici ministra. Dr. Ante Domazet za ministra za trezor institucija BiH, Muharem Imamović i Gordana Ković za zamjenike. Svetozar Mihajlović za ministra civilnih poslova i komunikacija, Jusuf Halilagić i Milan Lovrić za zamjenike. Krešimir Zubak za ministra za izbjeglice i ljudska prava, Kadrija Haračić-Šabić i Vladislav Vladičić za zamjenike. Dr. Azra Hadžiahemtović za ministra spoljne trgovine i ekonomskih odnosa, zamjenici gospodin Jadranko Prlić i Nikola Kragulj. Gospodine predjsedavajući, gospodo ministri i zamjenici ministara čestitam vam u ime Predstavničkgo doma na izboru i želim vam uspješan rad. [[aplauz]] Gospodo poslanici ovim je današnje sjednica završena. Hvala. Sjednica je završena u 17,45 sati.